# Официален вестник C 62/2022

| | ISSN 1977-0855 |
| --- | --- |
| Официален вестник
  на Европейския съюз | C 62 |
| | |
| Издание на български език | Информация и известия | Година 654 февруари 2022 г. |

ISSN 1977-0855

Официален вестник

на Европейския съюз

C 62

Издание на български език

Информация и известия

Година 654 февруари 2022 г.

---

| Съдържание | Страница |
| --- | --- |
| | II   Съобщения |
| | СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Европейска комисия |
| 2022/C 62/01 | Известие на Комисията относно добре функциониращ и устойчив местен превоз на пътници по заявка (таксита и наемани за частни цели превозни средства) | 1 |

Съдържание

Страница

II   Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

2022/C 62/01

Известие на Комисията относно добре функциониращ и устойчив местен превоз на пътници по заявка (таксита и наемани за частни цели превозни средства)

1

---

| | IV   Информация |
| --- | --- |
| | ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ |
| | Съвет |
| 2022/C 62/02 | Известие на вниманието на лицата, групите и образуванията, включени в списъка съгласно членове 2, 3 и 4 от Обща позиция 2001/931/ОВППС на Съвета за прилагането на специални мерки за борба с тероризма, актуализирана с Решение (ОВППС) 2022/152 на Съвета, и член 2, параграф 3 от Регламент (ЕО) No 2580/2001 на Съвета относно специалните ограничителни мерки за борба с тероризма, насочени срещу определени лица и образувания, прилаган с Регламент за изпълнение (ЕС) 2022/147 на Съвета | 11 |
| 2022/C 62/03 | Известие на вниманието на субектите на данни, включени в списъка на лицата, групите и образуванията съгласно членове 2, 3 и 4 от Обща позиция 2001/931/ОВППС на Съвета за прилагането на специални мерки за борба с тероризма, актуализирана с Решение (ОВППС) 2022/152 на Съвета, и член 2, параграф 3 от Регламент (ЕО) No 2580/2001 на Съвета относно специалните ограничителни мерки за борба с тероризма, насочени срещу определени лица и образувания, прилаган с Регламент за изпълнение (ЕС) 2022/147 на Съвета | 13 |

IV   Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Съвет

2022/C 62/02

Известие на вниманието на лицата, групите и образуванията, включени в списъка съгласно членове 2, 3 и 4 от Обща позиция 2001/931/ОВППС на Съвета за прилагането на специални мерки за борба с тероризма, актуализирана с Решение (ОВППС) 2022/152 на Съвета, и член 2, параграф 3 от Регламент (ЕО) No 2580/2001 на Съвета относно специалните ограничителни мерки за борба с тероризма, насочени срещу определени лица и образувания, прилаган с Регламент за изпълнение (ЕС) 2022/147 на Съвета

11

2022/C 62/03

Известие на вниманието на субектите на данни, включени в списъка на лицата, групите и образуванията съгласно членове 2, 3 и 4 от Обща позиция 2001/931/ОВППС на Съвета за прилагането на специални мерки за борба с тероризма, актуализирана с Решение (ОВППС) 2022/152 на Съвета, и член 2, параграф 3 от Регламент (ЕО) No 2580/2001 на Съвета относно специалните ограничителни мерки за борба с тероризма, насочени срещу определени лица и образувания, прилаган с Регламент за изпълнение (ЕС) 2022/147 на Съвета

13

---

| | V   Становища |
| --- | --- |
| | ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА |
| | Европейска комисия |
| 2022/C 62/04 | Предварително уведомление за концентрация (Дело M.10562 – CARLYLE / WARBURG PINCUS / DURAVANT) — Дело кандидат за опростена процедура (
  1
  ) | 14 |
| 2022/C 62/05 | Предварително уведомление за концентрация (Дело M.10480 — GOLDMAN SACHS / NN INVESTMENT PARTNERS HOLDING) — Дело кандидат за опростена процедура (
  1
  ) | 16 |
| | ДРУГИ АКТОВЕ |
| | Европейска комисия |
| 2022/C 62/06 | Публикуване на заявление за одобрение на изменение, което не е несъществено, в продуктовата спецификация съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни | 18 |

V   Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

2022/C 62/04

Предварително уведомление за концентрация (Дело M.10562 – CARLYLE / WARBURG PINCUS / DURAVANT) — Дело кандидат за опростена процедура (
  1
  )

1

14

2022/C 62/05

Предварително уведомление за концентрация (Дело M.10480 — GOLDMAN SACHS / NN INVESTMENT PARTNERS HOLDING) — Дело кандидат за опростена процедура (
  1
  )

1

16

ДРУГИ АКТОВЕ

Европейска комисия

2022/C 62/06

Публикуване на заявление за одобрение на изменение, което не е несъществено, в продуктовата спецификация съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни

18

---

| | |
| --- | --- |
| | (1)   Текст от значение за ЕИП. |

---

(1)   Текст от значение за ЕИП.

1

| BG | |
| --- | --- |

BG

---

II Съобщения

СЪОБЩЕНИЯ НА ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Европейска комисия

| 4.2.2022 | BG | Официален вестник на Европейския съюз | C 62/1 |
| --- | --- | --- | --- |

4.2.2022

BG

Официален вестник на Европейския съюз

C 62/1

---

Известие на Комисията относно добре функциониращ и устойчив местен превоз на пътници по заявка (таксита и наемани за частни цели превозни средства)

(2022/C 62/01)

I.   ВЪВЕДЕНИЕ

И преди, и сега превозът на пътници по заявка, което означава транспортни услуги с автомобил и шофьор, които се извършват по заявка на пътника, е важна част от предлагането на мобилност на гражданите. Тези услуги обикновено се извършват от таксита и/или наемани за частни цели превозни средства с шофьор.

През последните години пазарите за превоз на пътници по заявка претърпяха значителни промени, най-вече поради технологичното развитие и появата на коли под наем с шофьор. Използването на коли под наем с шофьор се отнася до онлайн поръчването на персонализирано пътуване, обичайно чрез приложение за смартфон, обикновено с цел незабавно стартиране на услугата (1). Чрез уебсайтове и мобилни приложения дружествата за коли под наем с шофьор свързват пътниците с шофьорите (2).

Държавите членки бяха изправени пред предизвикателството да разработят политики, като вземат предвид новите начини на работа, новите бизнес модели и новите участници на пазара в сектора на превоза на пътници по заявка. Те трябваше да обърнат внимание и на въпросите, свързани със статута на трудова заетост и социалните права на шофьорите, които възникнаха с появата на дружествата за коли под наем с шофьор. В същото време транспортният сектор като цяло се стреми да намали своите емисии и да стане по-устойчив.

Поради тази причина в своята Стратегия за устойчива и интелигентна мобилност (3) Комисията обяви, че ще проучи възможностите да се гарантира, че превозът на пътници по заявка (таксита и наемани за частни цели превозни средства с шофьор) може да стане по-устойчив и да предоставя ефикасни услуги на гражданите, като същевременно се поддържа безпроблемно функциониращ единен пазар и се разглеждат социалните проблеми и проблемите, свързани с безопасността.

За да разбере по-добре положението на място в различните държави членки, региони и градове, съществуващите проблеми, интересите на участниците на пазара, както и мнението и подходите на държавите членки към предизвикателствата, Комисията проведе три семинара. Тя също така многократно обмени мнения с основните заинтересовани страни. Целта на семинарите беше да се съберат съответните заинтересовани страни, за да споделят опит и най-добри практики. Първият семинар се проведе през 2019 г. и събра различни пазарни участници от сектора, по-специално дружества за коли под наем с шофьор, дружества за наемани за частни цели превозни средства и организации на таксиметровите шофьори. През 2020 г. Комисията организира втори семинар за обмен на мнения с държавите членки относно предизвикателствата в сектора, както и за насърчаване на държавите членки да работят заедно и да се запознаят с регулаторните подходи на другите държави членки. През 2021 г. Комисията покани частни и публични заинтересовани страни да обсъдят въпросите и предизвикателствата, свързани с превоза на пътници по заявка. В настоящия документ се взема предвид информацията, събрана посредством семинарите в рамките на дискусиите със заинтересованите страни и извън тях.

В настоящото известие Комисията предоставя препоръки относно регулирането на такситата и наеманите за частни цели превозни средства, като целта е да се осигури подходяща и безопасна местна мобилност за гражданите, както и да се повиши устойчивостта на сектора и да се постигне напредък в изпълнението на целите на Европейския зелен пакт и на Стратегията за устойчива и интелигентна мобилност. В настоящото известие се пояснява, че мерките, въвеждани от държавите членки (включително от националните правителства и законодатели, както и от регионалните и местните органи) при регулирането на такситата и наеманите за частни цели превозни средства, трябва да бъдат в съответствие с основните свободи, залегнали в основата на единния пазар. Правилата трябва да са пропорционални на целта, която се преследва с тях. Комисията подчертава, че в същото време е от изключително значение държавите членки да гарантират, че всеки, който извършва дейност в сектора на превоза на пътници по заявка, се ползва с подходящо ниво на социални права и правна сигурност по отношение на своя статут на трудова заетост.

А.   Кратък исторически преглед и скорошни промени

С течение на времето превозът на пътници по заявка се разви значително, най-вече по отношение на начина, по който той се заявява, разпределя и осъществява. През 20 век, преди да се развият мобилните комуникации, в много държави членки превозът на пътници по заявка се е извършвал от строго регулирани таксита (4). Успоредно с това много държави членки са допускали услуги за превоз на пътници по заявка с автомобил, които не са били предмет на правилата за такситата, но е трябвало да бъдат резервирани предварително и поради това са били ограничени до пазара на предварително резервиран превоз. В миналото това обикновено се е извършвало по стационарен телефон, факс или лично. Най-общо казано, услугите за наемани за частни цели превозни средства обикновено са били планирани много по-рано, често за по-дълги разстояния, отколкото с таксита, или за специални поводи.

Държавите членки като цяло придават голямо значение на добре функциониращия и достъпен пазар на превоза на пътници по заявка. Такситата често се считат за част от системата на обществения транспорт и/или им се приписва функция за обществена услуга. Често се твърди, че съществуването на добре функциониращ пазар на таксиметрови услуги е от общ интерес. Такситата обикновено са много по-строго регулирани от наеманите за частни цели превозни средства и често са предмет на правила за визуална разпознаваемост (5), както и на правила за фиксирани цени, таксиметрови апарати (6) и задължение за сключване на договор (7). Такситата обслужват пазара на наемане на автомобил на улицата и от стоянка (8), както и пазара на предварително резервиран превоз, докато както е посочено по-горе, наеманите за частни цели превозни средства бяха ограничени до пазара на предварително резервиран превоз (9).

Появата на дружествата за коли под наем с шофьор обаче промени радикално това положение, водейки до все по-голяма конкуренция между такситата и наеманите за частни цели превозни средства. Благодарение на техническото развитие, по-специално смартфоните, възможностите за геолокализация и улеснения обществен достъп до интернет, предварителната резервация по същество се превърна в „незабавна предварителна резервация“, размивайки разликите между такситата и наеманите за частни цели превозни средства (10). Също така тарифите на такситата традиционно се определят от органите, а цените на наеманите за частни цели превозни средства подлежат на договаряне между доставчиците на услугата и клиентите. Днес, когато наеманите за частни цели превозни средства се заявяват в онлайн приложение, обикновено дружеството за коли под наем с шофьор определя цената за предлаганата услуга, в повечето случаи чрез алгоритъм (11).

Предвид тези промени и успеха на дружествата за коли под наем с шофьор дружествата за местни превози на пътници по заявка, които преди се разпределяха предимно на местно равнище, вече получават клиентски заявки за транспортни услуги и от паневропейски или световни дружества, като използват високоразвити технологии и алгоритми. Такситата вече подражават на този начин на резервиране на услугите им и също работят с приложения за коли под наем с шофьор, които функционират по подобен начин, стига законодателството да го позволява. Все пак продължава да има видими за клиента разлики, най-вече по отношение на ценообразуването вследствие на фиксираните тарифи (12).

Базираните на смартфон приложения за коли под наем с шофьор като цяло повишиха качеството и ефективността на начините, по които се предоставят таксиметровите услуги и услугите за наемани за частни цели превозни средства. По-ниските цени, както и възможността за онлайн поръчване на наемани за частни цели превозни средства и таксита благодарение на приложения, използващи услуги за геолокализация, бяха приветствани от потребителите и предизвикаха повишаване на търсенето. Според проведеното неотдавна проучване на Евробарометър (13) потребителите възприемат традиционните таксиметрови услуги и наеманите за частни цели превозни средства като сходен тип услуга, като оценяват достъпността и лесното резервиране като положителни аспекти и на двете услуги.

Б.   Настоящи предизвикателства

Развитието на сектора на превоза на пътници по заявка и появата на нови участници на пазара и бизнес модели също така доведоха до напрежение и до различни законодателни реакции сред държавите членки. По въпроса липсва специално законодателство на ЕС. Докато клиентите като цяло приветстваха новите услуги, таксиметровите шофьори и операторите (14) се бореха с нарасналата конкуренция. Таксиметровите дружества считат, че са в неравностойно положение с оглед на конкурентните предимства, от които се ползват наеманите за частни цели превозни средства, работещи с приложения за коли под наем с шофьор, тъй като те не трябва да спазват същите строги правила като такситата. На свой ред наеманите за частни цели превозни средства се чувстват ощетени от правилата, които според тях са остарели и които те приемат просто като пречки пред ефективните и устойчиви операции.

същото време често се изразяват опасения относно условията на труд на шофьорите и статута на трудова заетост на хората, работещи чрез платформи, особено на шофьорите на наеманите за частни цели превозни средства, които работят с приложения за коли под наем с шофьор. Условията на труд, социалните права и въпросите, свързани със статута на трудова заетост, са от голямо значение и в същото време се отнасят до множество видове различни услуги, предоставяни чрез платформи, като варират например от доставка на храна през ИТ услуги до преводачески услуги, поради което работата чрез платформи изисква специална инициатива. Ето защо Комисията ще си постави за цел да подобри условията на труд на хората, които работят чрез платформи, чрез друга инициатива на ЕС.

Настоящата инициатива на Комисията е насочена към постигането на по-добри условия на труд за една по-силна социална Европа, като се използва пълноценно цифровизацията в работата на платформите. Тя включва предложение за директива, в което се предлагат мерки за подобряване на условията на труд на хората, които работят чрез платформи. Предложението включва мерки, с които да се гарантира, че хората, които работят чрез платформи, имат или могат да получат правилния статут на трудова заетост с оглед на действителните си отношения с платформата и да получат достъп до приложимите трудови права и права на социална закрила, както и мерки за гарантиране на справедливост, прозрачност и отчетност в алгоритмичното управление (15) в контекста на работата чрез платформи, а също и мерки за повишаване на прозрачността, проследимостта и осведомеността относно развитието на работата чрез платформи и за подобряване на прилагането на приложимите правила за всички лица, които работят чрез платформи, включително тези, които извършват трансгранична дейност. Правната сигурност по отношение на статута на трудова заетост, както и яснотата по отношение на алгоритмичното управление са действително важни за просперитета на всички заинтересовани страни в сектора.

Освен въпроса за статута на трудовата заетост, шофьорите на наеманите за частни цели превозни средства, операторите и дружествата за коли под наем с шофьор често са изправени пред допълнителна правна несигурност, докато държавите членки се опитват да намерят подходящия политически и правен подход към тези нови участници и нови начини на работа. Тази липса на правна яснота и предвидимост обезсърчава предприятията и инвестициите и обърква гражданите.

Освен оплакванията и опасенията, изразени от участниците на пазара, тези нови услуги повдигат и редица други въпроси, свързани с използването на публичното пространство, безопасността на движението по пътищата, отговорността, застраховането, сигурността на пътниците и шофьорите, както и цялостното интегриране на различните услуги за мобилност в едно съгласувано предлагане на градска мобилност. През последните години редица проучвания и доклади хвърлиха светлина върху промените в сектора, предизвикани от успеха на дружествата за коли под наем с шофьор, върху предизвикателствата пред този сектор, както и върху неговите социални, икономически, градски и екологични въздействия, и в тях бяха предложени подходи по отношение на политиката (16). В тези проучвания и доклади беше разгледано по-специално и въздействието на появата на дружествата за коли под наем с шофьор върху обема на пътния трафик (17) и въздействието върху околната среда (18).

В.   Европейският аспект на превоза на пътници по заявка

Въпреки че превозът на пътници по заявка традиционно е местен въпрос, международните и европейските аспекти на превоза на пътници по заявка се увеличават. Международните и европейските дружества за коли под наем с шофьор разшириха дейността си към други държави членки. Според заинтересованите страни наборът от различни правила, както и същността на някои от правилата, затрудняват твърде много създаването на стопанска дейност от пазарните участници в друга държава членка.

международните и европейските дружества за коли под наем с шофьор, развиващи дейност в различни държави — членки на ЕС, с очакванията на мобилните европейски граждани за надеждни, безопасни и висококачествени транспортни услуги в различните градове в ЕС и с повишаването на познанията за приноса на транспортния сектор за изменението на климата, секторът на превоза на пътници по заявка се разви от местен въпрос във въпрос, който има и европейско измерение.

Този все по-европейски аспект е отразен в редица дела, заведени пред Съда на Европейския съюз. В тези дела Съдът на Европейския съюз разгледа въпроси относно приложимостта на определени законодателни актове на ЕС по отношение на дружествата за коли под наем с шофьор и следователно трябваше да прецени дали тези специфични дружества се квалифицират като услуги в областта на транспорта или като услуги на информационното общество (19). Съдът обаче не прави оценка на правилата, уреждащи основната транспортна дейност, а именно правилата, които се отнасят пряко до такситата и наеманите за частни цели превозни средства (20).

Правилата, уреждащи достъпа до професията на доставчиците на таксиметрови услуги и услуги на наемани за частни цели превозни средства, варират в отделните държави членки, между регионите и дори между градовете. Същото важи и за правилата, уреждащи упражняването на професията. Примери за правилата за достъп до професията са квотите за свидетелствата за регистрация на превозни средства, изискваните квалификации за придобиване на правоспособност като шофьор и условията, които трябва да бъдат изпълнени, за да може дадено лице да се установи като оператор. Правилата за упражняване на професията включват например „правило за връщане в гаража“ и задължителни времена на изчакване. Въпреки че са обременителни за участниците, които желаят да извършват дейност на различни пазари и по различни правни рамки, правилата могат, разбира се, да бъдат различни и да отразяват различни варианти на политиката, като се вземат предвид местните традиции и условия.

От това следва, че в съответствие със законодателството на ЕС именно държавите членки би трябвало да регулират условията, при които трябва да се предоставят услугите, в съответствие с общите правила на Договорите (21). Дори и в отсъствието на специално законодателство на ЕС за сектора държавите членки трябва да спазват Договорите и основните свободи , предоставени от Договорите.

Член 56 от ДФЕС относно свободното предоставяне на услуги не е приложим за транспортните услуги, тъй като член 58, параграф 1 от ДФЕС предвижда, че „свободното предоставяне на услуги в областта на транспорта се регулира от разпоредбите на дяла, отнасящ се до транспорта“ (22). Засега обаче няма специални мерки на ЕС в областта на превоза на пътници по заявка, които да са приети въз основа на разпоредбите на Договора, отнасящи се до транспорта.

Транспортните услуги обаче попадат в обхвата на свободата на установяване, залегнала в член 49 от ДФЕС. Член 49 от ДФЕС не допуска национални мерки, които биха могли да затруднят или да възпрепятстват упражняването от страна на гражданите на ЕС на свободата на установяване, макар същите да се прилагат без разлика, основана на гражданство (23). Това означава, че някои правила, приети от държавите членки и приложими за таксиметровите шофьори и шофьорите на наеманите за частни цели превозни средства, както и за операторите на таксита и наемани за частни цели превозни средства, могат да представляват ограничения на свободата на установяване. Въпреки това държавите членки могат да обосноват със законни цели (императивни съображения от общ интерес) ограничения на свободата на установяване, при условие че ограниченията са недискриминационни, подходящи са за постигане на преследваната цел и не надхвърлят необходимото за постигането на тази цел (24).

Г.   Необходимост от регулиране на пазара

Регулаторните рамки на държавите членки следва да предоставят справедливи възможности за всички съществуващи и нови участници на пазара, както и за лоялна конкуренция между участниците на пазара. Днес наеманите за частни цели превозни средства и колите под наем с шофьор се конкурират с такситата; конкуренцията не е между самите участници на пазара, а „системата на наеманите за частни цели превозни средства“ се конкурира със „системата на такситата“. Както се посочва по-горе, потребителите възприемат традиционните таксиметрови услуги и услугите на наеманите за частни цели превозни средства като доста близки видове услуги. Когато трябва да отидат от точка „А“ до точка „Б“, те се съсредоточават върху наличността и цената. Както е посочено по-горе, такситата обикновено са много по-строго регулирани от наеманите за частни цели превозни средства и често са предмет на правила за визуална разпознаваемост, както и на правила за фиксирани цени, таксиметрови апарати и задължение за сключване на договор. От друга страна, наеманите за частни цели превозни средства не са обвързани с цените, определени от органите; в зависимост от правилата в държавите членки те могат да подбират и да отказват клиенти (25); в някои държави членки обаче те са задължени да се върнат в гаража, след като са предоставили транспортна услуга, или трябва да изчакат определено време между резервирането им и началото на услугата.

Регулаторните рамки следва да позволяват пълноценно използване на предимствата на цифровизацията и другите иновативни технологии, което ще доведе до повишаване на ефективността, като например по-добра експлоатация на превозното средство, по-кратки периоди на изчакване и намаляване на изминатите километри без превоз на пътници. Редица държави членки вече преразгледаха своите системи и от техния опит може да се научи много. Държавите членки следва да преразгледат — като ангажират и представители на сектора и социалните партньори — съществуващите си правила относно превоза на пътници по заявка, за да се гарантира, че пътниците имат достъп до устойчиви, интелигентни и стабилни услуги за мобилност, които са налични, на приемлива цена, достъпни, надеждни, висококачествени, безопасни и сигурни, както и че техните правила са в съответствие с правото на ЕС.

И накрая, потенциалът на сектора на превоза на пътници по заявка да допринесе за постигането на целта за декарбонизация на транспорта и насърчаване на мобилността трябва да бъде реализиран в пълна степен. Намаляването на въглеродните емисии и на въздействието на транспорта върху околната среда са от съществено значение. Секторът на превоза на пътници по заявка ще трябва да изпълни своята роля. Накратко, съществува необходимост от „екологосъобразен“ сектор на превоза на пътници по заявка, който да бъде интегриран с обществения транспорт.

II.   ПРЕОЦЕНКА И АКТУАЛИЗИРАНЕ НА ПРАВИЛАТА С ЦЕЛ ПОДОБРЯВАНЕ НА РЕГУЛАТОРНИТЕ РАМКИ

Предвид посоченото по-горе е важно държавите членки да преразгледат съществуващите си правила за местните пазари за превоз на пътници по заявка, за да се гарантират налични, на приемлива цена, надеждни, висококачествени, безопасни и сигурни транспортни услуги за гражданите. Техните регулаторни рамки следва да осигуряват възможност и за добре функциониращи пазари, които са отворени за нови иновативни бизнес модели и които също така предоставят възможности за работа, включително за хората, които биха могли да се възползват от гъвкави схеми на работа. Като се има предвид крайната необходимост от постигане на целите по отношение на климата, от първостепенно значение е превозът на пътници по заявка да допринесе за смекчаване на въздействието на транспорта върху околната среда чрез преминаване към превозни средства с нулеви емисии и улесняване на използването на обществения транспорт, както и на активната мобилност. Регулаторните рамки следва да улесняват предоставянето на услуги за превоз на пътници по заявка без дискриминация. Превозът на пътници по заявка би трябвало да е достъпен за всички, включително за хората без смартфони, например възрастните хора, неграмотните лица, хората без кредитна карта, както и за хората с увреждания или намалена подвижност. Важно е също така превозът да може да бъде резервиран доста по-рано, така че хората да могат да организират предварително и друг превоз, ако няма на разположение превоз на пътници по заявка, когато такъв е необходим (например планирано пътуване до летището, до болница и т.н.). Освен това регулаторните рамки и сътрудничеството между съседните държави членки следва да улесняват трансграничния местен превоз на пътници по заявка между съседни държави членки.

Не бива да се забравя, че шофьорите на таксита и на наеманите за частни цели превозни средства — независимо дали работят с приложение за коли под наем с шофьор — се нуждаят от правна сигурност по отношение на техните права и задължения. В това отношение е важно също така правилата и алгоритмите, включително тези, свързани с определянето на тарифите, да бъдат прозрачни и разбираеми и да се използват по справедлив и отговорен начин.

През следващите години секторът ще продължи да се развива. Ето защо регулаторните системи трябва да бъдат гъвкави и способни да отразяват новите развития; те трябва да останат отворени към бъдещите изобретения и иновативни бизнес модели, като същевременно осигуряват правна сигурност за доставчиците на транспортни услуги, шофьорите и потребителите, както и за дружествата за коли под наем с шофьор.

Правилата на държавите членки относно такситата и използваните за частни цели превозни средства, независимо дали на национално, регионално или местно равнище, могат да представляват ограничения на свободата на установяване, залегнала в член 49 от ДФЕС (26). Ограниченията на свободата на установяване трябва да се прилагат без разлика, основана на гражданство, и трябва да се обосновават с императивни съображения от общ интерес. Освен това те трябва да са подходящи за постигане на преследваната цел и да не надхвърлят необходимото за постигането на тази цел (27).

Предвид ключовите цели за гарантиране на устойчив и интелигентен транспорт за европейските граждани, за смекчаване на въздействието на транспорта върху околната среда и за гарантиране на свободата на установяване в този сектор, в препоръките по-долу са очертани основните елементи на регулирането на превоза на пътници по заявка.

А.   Препоръки относно достъпа до професията

Правилата на държавите членки относно достъпа до професията на таксиметровите шофьори/шофьорите на наеманите за частни цели превозни средства, както и на операторите на таксита/наемани за частни цели превозни средства, независимо дали на национално, регионално или местно равнище, като например изискването за лиценз и условията за получаване на необходимия лиценз, могат да представляват пречка пред навлизането на пазара и ограничение на свободата на установяване; следователно тези правила трябва да отговарят на критериите за обоснованост (28).

1.   За шофьорите

| — | Изискванията за това как едно лице може да стане шофьор за превоз на пътници по заявка следва да бъдат прости и да не надхвърлят необходимото |
| --- | --- |

—

Изискванията за това как едно лице може да стане шофьор за превоз на пътници по заявка следва да бъдат прости и да не надхвърлят необходимото

Изискванията на държавите членки по отношение на шофьорите често се отнасят до притежаването на свидетелство за управление на МПС и на определен опит в управлението на МПС, до проверка в досиетата за съдимост и проверка на досиетата за пътна безопасност, както и до познаване на района, на електронните системи за позициониране, на даването на първа помощ и на възможността за предоставяне на услуги за хора с увреждания или намалена подвижност.

Тези изисквания на национално, регионално и/или местно равнище, както за таксиметровите шофьори, така и за шофьорите на наеманите за частни цели превозни средства, не следва да надхвърлят необходимото в момента и не трябва да наблягат на познанията, които са били необходими в миналото, без да се оценява необходимостта от тях днес, когато съществуват резервации и навигация, поддържани от приложения, като например обширни подробни географски познания. Те по-скоро следва да бъдат адаптирани към това, което е необходимо днес, като например работата с приложения за маршрутизиране. Тези изисквания не следва да надхвърлят необходимото за осигуряване на безопасни и сигурни услуги за превоз на пътници с добро качество и не следва да се използват за ограничаване на броя на наличните квалифицирани шофьори.

2.   За операторите

| — | Изискванията за това как едно лице може да стане оператор за превоз на пътници по заявка следва да бъдат прости и да не надхвърлят необходимото |
| --- | --- |

—

Изискванията за това как едно лице може да стане оператор за превоз на пътници по заявка следва да бъдат прости и да не надхвърлят необходимото

Изискванията на държавите членки, независимо дали на национално, регионално или местно равнище, за начина, по който дадено лице може да стане оператор, могат да представляват ограничение на свободата на установяване. Изискванията към дадено лице, така че то да може да се квалифицира като оператор, биха могли например да се отнасят до финансовото състояние, доброто поведение и спазването на данъчното законодателство, при условие че тези изисквания са предназначени за постигане на законна цел и не надхвърлят необходимото в тази връзка.

Изискванията, отнасящи се например до размера на автомобилния парк (минимален/максимален брой превозни средства), броя на служителите, минималния/максималния брой лицензи, които операторът може да притежава, офис помещенията или разпоредбата, че само физически (но не и юридически) лица могат да притежават лиценз за таксиметрови услуги/услуги за наемани за частни цели превозни средства, може да бъдат по-трудни за обосноваване в този контекст по отношение на изискването за преследване на законна цел и спазване на принципите на необходимост и пропорционалност.

3.   Изисквания за превозните средства

| — | Автомобилните паркове за превоз на пътници по заявка следва да станат по-устойчиви |
| --- | --- |

—

Автомобилните паркове за превоз на пътници по заявка следва да станат по-устойчиви

Такситата и наеманите за частни цели превозни средства обикновено изминават повече километри от личните автомобили. Поради това е важно автомобилните паркове за местен превоз на пътници по заявка да станат по-устойчиви и да преминат към превозни средства с нулеви емисии. Това би могло да се постигне например чрез обвързване на новите или подновяваните лицензи за таксита и наемани за частни цели превозни средства с изисквания за емисии по отношение на превозното средство, чрез предоставяне на допълнителни лицензи за превозни средства с нулеви емисии или чрез предоставяне на финансова подкрепа за такива превозни средства и тяхната инфраструктура за зареждане с гориво или електроенергия.

Изискванията, свързани с размера на превозните средства, използвани при превоза на пътници по заявка, следва да се отнасят само до това, от което се нуждаят клиентите, например пространство за багаж или детски седалки. Понастоящем правилата в някои държави членки изискват наеманите за частни цели превозни средства да бъдат луксозни автомобили, т.е. по-големи, по-широки и по-тежки от средните автомобили. С оглед най-вече на Европейския зелен пакт и целта за драстично намаляване на смъртните случаи и тежките наранявания при пътнотранспортни произшествия е важно да се направи преоценка на критериите за превозните средства, като например минимална покупна стойност на превозното средство, използвано за наемане за частни цели, като същевременно се вземат предвид предимствата на по-малките и по-леки превозни средства по отношение на задръстванията, потреблението на енергия, въздействието върху околната среда и върху пътната безопасност.

Адаптирането на критериите за превозните средства към целта за намаляване на емисиите и задръстванията в никакъв случай не следва да отслабва постигането на други важни цели, като безопасността на пътниците и достъпността за пътниците с увреждания или намалена подвижност до превозите на пътници по заявка (29).

Б.   Препоръки относно упражняването на професията

Освен правилата за достъпа до професията, правилата относно упражняването на професията на таксиметров шофьор/шофьор на наемано за частни цели превозно средство, както и на оператор на таксита/наемани за частни цели превозни средства следва да бъдат преразгледани и, когато е целесъобразно, опростени. Правилата, които трябва да се спазват при извършването на услуга за местен превоз на пътници по заявка, могат да представляват ограничение на свободата на установяване и следователно трябва да бъдат надлежно обосновани, за да бъдат съвместими със законодателството на ЕС (30).

1.   Към премахване на строгото „правило за връщане в гаража“

| — | Правилата за упражняване на професията не би трябвало да включват правило за връщане в гаража |
| --- | --- |

—

Правилата за упражняване на професията не би трябвало да включват правило за връщане в гаража

много държави членки нито такситата, нито наеманите за частни цели превозни средства имат право да обикалят в търсене на потенциални пътници. Такситата могат да чакат на таксиметровите стоянки, докато наеманите за частни цели превозни средства често са длъжни да се връщат в помещенията си между отделните пътувания. Освен това наеманите за частни цели превозни средства обикновено не могат да паркират на места с потенциално голямо търсене, за да привличат пътници. В някои държави членки наеманите за частни цели превозни средства не могат да паркират на обществени улици. Преди развитието на мобилните комуникационни технологии шофьорите на наеманите за частни цели превозни средства трябваше да се върнат в помещенията си, за да бъдат информирани за следващата си поръчка. Днес обаче геолокализацията и смартфоните позволяват моментално свързване на потенциалните клиенти и шофьорите на наеманите за частни цели превозни средства (31).

Празните курсове са присъщи на услугите за превоз на пътници по заявка, тъй като пътуванията към пътниците, за да бъдат те качени, са неизбежни. В случай, че все още няма нова поръчка, пътуването до мястото, където превозното средство може да чака за следващата поръчка, също е неизбежно. Задължението да се пътува обратно без пътник до отдалечени помещения и обратно, за да се вземе следващият пътник, обаче увеличава празните курсове („връщане без товар“). Преразглеждането на това правило може да е целесъобразно в настоящите времена на градове със задръствания, замърсяване и изменение на климата и необходимостта от смекчаване на въздействието върху околната среда и съществуването на мобилни комуникации и геолокализация.

Шофьорите на превозни средства не следва да бъдат възпрепятствани да извършват дейността си чрез задължение да се връщат в помещенията си между отделните клиенти, стига да са ангажирани. За времето на изчакване между поръчките градовете биха могли например да определят повече на брой централни места, където шофьорите могат да чакат, с цел да се намалят възможно най-много празните курсове, които представляват неефективно използване на превозното средство и работното време на шофьорите и нанасят вреда на околната среда като увеличават задръстванията и емисиите.

2.   Възможност за вземане на пътници при обратните пътувания от места извън лицензираните райони

| — | Правилата относно упражняването на професията следва да отчитат необходимостта от намаляване на празните курсове |
| --- | --- |

—

Правилата относно упражняването на професията следва да отчитат необходимостта от намаляване на празните курсове

Лицензите за таксита и наемани за частни цели превозни средства се издават за конкретен административен район. Поради това шофьорите могат да превозват пътници до дестинации извън района на техния лиценз, но в много държави членки не могат да вземат други пътници при обратното пътуване от места извън техния район. Най-очевидният пример са пътуванията до и от летищата, които често са разположени извън по-големите метрополни райони. Това води до празни курсове, които се отразяват на цените и водят до по-високи емисии на пътник. Възможността за превоз на пътници при обратното пътуване към района на техния лиценз би спомогнала за намаляване на изминатите километри без пътници.

3.   Засилване на използването на капацитета на превозните средства

| — | Насърчава се възможността за „обединяване“ на пътници, за да се намали броят на курсовете |
| --- | --- |

—

Насърчава се възможността за „обединяване“ на пътници, за да се намали броят на курсовете

Понятието „обединяване на пътници“ се отнася до споделянето на такси или наето за частни цели превозно средство с шофьор от пътници със сходна начална и крайна дестинация, които не се познават помежду си. „Обединените“ курсове обикновено са по-евтини, но в зависимост от доставчика на услугата пътниците или трябва да ходят до мястото, откъдето трябва да се качат, или да се съгласят пътуванията да отнемат повече време поради отклонения за качване и слизане на други пътници. Понастоящем много държави членки (на национално, регионално и/или местно равнище) позволяват наемането единствено на цялото превозно средство, а не на отделно място.

Засилването на използването на капацитета (т.е. увеличаването на броя на превозваните пътници на километър от пътуването на превозното средство) би могло да доведе до по-малко километри, изминавани от такситата/наеманите за частни цели превозни средства (32): например двама души, които споделят едно превозно средство, водят до по-малко изминати километри (и свързани с това емисии и трафик), от двама души, всеки от които използва различен автомобил.

„Обединяването“ на пътници, при което такситата и наеманите за частни цели превозни средства могат да качват пътници по пътя към сходни дестинации, би могло да спомогне за намаляване на изминатите километри на човек. В същото време във всеки един момент следва да се поддържат безопасността и сигурността на шофьорите и пътниците.

4.   Допълнителни условия за работа за шофьорите

| — | Условията за работа за шофьорите винаги трябва да бъдат подходящи и пропорционални на преследваните цели |
| --- | --- |

—

Условията за работа за шофьорите винаги трябва да бъдат подходящи и пропорционални на преследваните цели

а)   Таксиметрови шофьори

редица държави членки броят на таксиметровите шофьори намалява, докато наеманите за частни цели превозни средства се увеличават (33). Държавите членки следва да извършат преоценка на правилата си за шофьорите с оглед на своите цели, особено когато отделят таксиметровите услуги от услугите на наеманите за частни цели превозни средства, както и на възможните последици. Пример за правила, свързани с шофьорите, е задължението те да работят като такива само на пълен работен ден. Тези правила, които може да представляват ограничения на свободата на установяване, трябва да бъдат в съответствие с критериите, определени в съдебната практика, посочена по-горе. Гъвкавите модели на работа, като премахването и/или облекчаването на задължителните дълги смени, нощните смени и смените в събота и неделя, осигуряването на възможност за работа на непълно работно време и т.н., биха могли да направят професията на таксиметровите шофьори по-привлекателна, включително за хората, които трябва да съчетават семейния и професионалния живот, ако бъдат комбинирани с подходящо равнище на сигурност и предвидимост на работното място.

б)   Шофьори на наемани за частни цели превозни средства

Шофьорите на наеманите за частни цели превозни средства се сблъскват с други проблеми. Примери за това са забраната за използване на смартфони за получаване на заявки от клиенти, което прави невъзможно наеманите за частни цели превозни средства да бъдат резервирани на платформи за коли под наем с шофьор, както и установяването на задължително време за изчакване между резервирането на наемано за частни цели превозно средство и началото на изпълнението на неговата услуга. И двете правила пречат услугата да започне веднага след резервирането и вследствие на тях наеманите за частни цели превозни средства са поставени в сравнително по-неблагоприятно положение. Те водят до неефективно използване на работното време на шофьорите на наеманите за частни цели превозни средства. Всяко такова правило трябва да бъде в съответствие с критериите, определени в съдебната практика, посочена по-горе.

5.   Допълнителни условия за работа за операторите

| — | Условията за работа за операторите винаги трябва да бъдат подходящи и пропорционални на преследваните цели |
| --- | --- |

—

Условията за работа за операторите винаги трябва да бъдат подходящи и пропорционални на преследваните цели

След тяхното установяване операторите на таксита и на наемани за частни цели превозни средства подлежат на разнообразни правила относно организацията на техните дейности, чиято цел често не е ясна. Примери за това са: изискването за минимален или максимален брой служители, задължението самият оператор да работи като шофьор на такси, възможността операторът да наема само служители на пълно работно време, установяването на минимален/максимален брой шофьори за всяко лицензирано превозно средство, определянето на минимално време на наемане при минимална ставка или разпоредбата, че заплащането за превоза е разрешено едва след като клиентът получи фактура на адреса си на пребиваване. Условията за работа за операторите на наемани за частни цели превозни средства/таксита трябва да са в съответствие със законодателството на ЕС и по-специално със свободата на установяване.

В.   Препоръки относно интегрирането с обществения транспорт и активната мобилност

| — | Превозът на пътници по заявка следва да бъде добре интегриран с обществения транспорт и активната мобилност |
| --- | --- |

—

Превозът на пътници по заявка следва да бъде добре интегриран с обществения транспорт и активната мобилност

От голямо значение е превозът на пътници по заявка, независимо дали става дума за таксита или за наемани за частни цели превозни средства, да допълва обществения транспорт (като метро, автобуси, трамваи), както и активните форми на мобилност (като ходене пеша и колоездене), а не да се превръща просто в техен заместител. С оглед на оптималното интегриране той следва да бъде част от местния план за устойчива градска мобилност, разработен в съответствие с европейските насоки (34). Превозът на пътници по заявка следва да облекчи и увеличи използването на обществения транспорт за превоза на пътници от или до началните/крайните спирки на обществения транспорт, като направи обществения транспорт привлекателен и удобен вариант и намали необходимостта от използване на лични автомобили. Това е особено важно в районите, където мрежата на обществения транспорт не е толкова гъста, например в покрайнините на градовете или в крайградските райони. Така използването на обществен транспорт би могло да стане по-привлекателно и пътуването до спирките — по-бързо и по-безопасно. Приемането на мерки за засилване на интегрирането с обществения транспорт би могло да бъде вариант за развитието занапред, например чрез подкрепа за решения за „мобилността като услуга“ (35), чрез осигуряване на стимули за пътниците и чрез проучване на възможностите за сътрудничество с дружествата за коли под наем с шофьор. От доставчиците на услуги би могло да се изисква също така да информират клиентите за наличните алтернативни възможности за активна мобилност чрез подходящи канали.

---

(1)  Понякога използването на коли под наем с шофьор се нарича и „споделено пътуване“. Въпреки това терминът „споделено пътуване“ няма да бъде използван в настоящия текст, за да не се бърка с дейността на шофьор, който превозва хора до дестинацията, която самият шофьор е определил (споделено използване на автомобили от лица със сходни дестинации за пътуване); това се нарича още „съвместно ползване на автомобил“. „Споделеното пътуване“ се отнася до краткосрочно наемане на автомобили. В настоящото известие няма да се разглеждат правилата, регулиращи самите дружества за коли под наем с шофьор, нито споделените пътувания; то ще се съсредоточи върху правилата за такситата и наеманите за частни цели превозни средства.

(2)  „Дружествата за коли под наем с шофьор“ понякога се наричат и „платформи за коли под наем с шофьор“ или „дружества в транспортна мрежа“.

(3)  COM(2020) 789 final; параграф 38.

(4)  Терминът „такси“ понякога се използва като общ термин, означаващ „превозно средство под наем с шофьор“, което включва наеманите за частни цели превозни средства. Освен ако не е посочено друго, в целия текст на настоящия документ обаче терминът „такси“ се използва в тесния му смисъл, отнасящ се само до превозни средства под наем с шофьор, отговарящи на изискванията, определени в законодателството, което често включва редица права и задължения (разпознаваемост, таксиметрови апарати, регулирани тарифи и др.). Естествено подробностите са различни в отделните законодателства.

(5)  Например табели на покрива на такситата.

(6)  Фиксираните цени и таксиметровите апарати имат за цел да предпазят пътника от неправомерно повишаване на цените.

(7)  Което означава, че такситата могат да отказват на клиенти само при строго определени условия.

(8)  Таксиметровата стоянка е място, където такситата могат да чакат за клиенти.

(9)  Поради обстоятелството, че са ограничени до пазара на предварително резервиран превоз, за наеманите за частни цели превозни средства не са били необходими таксиметрови апарати и фиксирани цени дори преди да се развият електронните методи за подаване на заявка, тъй като потенциалният пътник и шофьорът/операторът се договарят за цената, преди да се резервира пътуването.

(10)  В доклада от 2020 г. „Assessing the Environmental Performance of New Mobility“ („Оценка на екологичните показатели на новата мобилност“) на Международния транспортен форум се констатира, че превозът с наемани за частни цели превозни средства се използва главно като заместител на традиционните таксиметрови услуги, а също и на обществения транспорт; в по-малка степен той измества пътуванията с лични автомобили и генерира нови пътувания.

(11)  В тези алгоритми се вземат предвид, наред с други фактори, предлагането и търсенето и те обикновено се считат за търговска тайна. Освен това, докато шофьорът при превоза с наемани за частни цели превозни средства може дори да не бъде информиран за цената, преди да се съгласи да вземе пътника, при повечето настоящи приложения потенциалният клиент може само да откаже или да приеме офертата, показана в приложението. В заключение, в настоящите приложения за коли под наем с шофьор цената не подлежи на договаряне между клиентите и доставчиците на транспортната услуга. С инициативата на Комисията относно работата през платформа (вж. точка I.Б от настоящото известие) се предлагат мерки за гарантиране на справедливост, прозрачност и отчетност при алгоритмичното управление (вж. обяснението в бележка под линия 15).

(12)  Например в много държави членки стойността на таксиметровата услуга се изчислява от таксиметровия апарат по време на пътуването и следователно може да не бъде установена преди пътуването.

(13)  Специално издание на Евробарометър 495 (https://ec.europa.eu/commfrontoffice/publicopinion/index.cfm/survey/getsurveydetail/instruments/special/surveyky/2226).

(14)  Понятието „оператор“ се отнася до лицето, занимаващо се с таксиметрова дейност или дейност, свързана с наемани за частни цели превозни средства, което може да бъде физическо или юридическо лице. Шофьорът на такси или на наемано за частни цели превозно средство може да бъде едновременно и оператор (в случай на предприятие с едно лице) или работещ за оператор.

(15)  Понятието „алгоритмично управление“ се използва за описание на цифрови платформи за предлагане на работа, използващи автоматизирани системи за възлагане на задачи за наблюдение, оценка и изготвяне на заключения за лицата, които работят чрез тях.

(16)  Обобщението на кръглата маса на ОИСР от 2018 г. относно предизвикателствата пред конкуренцията, свързани с таксиметровите услуги и споделеното пътуване, е съсредоточено върху аспектите на конкуренцията и може да бъде намерено на следния адрес: https://www.oecd.org/daf/competition/taxis-and-ride-sharing-services.htm. Вж. също така докладите, споменати в бележки под линия 15 и 16.

(17)  Доклад на Съвместния изследователски институт (2019 г.): The future of road transport – implications of automated, connected, low-carbon and shared mobility (Бъдещето на автомобилния транспорт — последици от автоматизираната, свързана, нисковъглеродна и споделена мобилност) (https://publications.jrc.ec.europa.eu/repository/handle/JRC116644).

(18)  Международен транспортен форум — ОИСР, 2020 г., Good to Go? Assessing the Environmental Performance of New Mobility (Готови ли сме? Оценка на екологичните показатели на новата мобилност).

(19)  Решение на Съда от 20 декември 2017 г., Asociación Profesional Elite Taxi/Uber Systems Spain, SL, дело C-434/15, EU:C:2017:981; Решение на Съда от 10 април 2018 г., Наказателно производство срещу Uber France, дело C-320/16, EU:C:2018:221; Решение на Съда от 3 декември 2020 г., Star Taxi App SRL/Unitatea Administrativ Teritorială Municipiul Bucureşti prin Primar General, Consiliul General al Municipiului Bucureşti, дело C-62/19, EU:C:2020:980.

В двете дела относно Uber (Asociación Profesional Elite Taxi/Uber Systems Spain, SL и Наказателното производство срещу Uber France) Съдът постановява, че услугите на Uber трябва да се квалифицират като „услуга в областта на транспорта“ по смисъла на член 58, параграф 1 от ДФЕС (вж. EU:C:2017:981, точка 50: „...посредническа услуга като разглежданата в главното производство, с предмет свързването срещу заплащане, посредством приложение за смартфон на непрофесионални шофьори, използващи собствените си превозни средства, с лица, желаещи да ползват градски превоз, трябва да се счита за неразривно свързана с транспортна услуга и следователно да се квалифицира като „услуга в областта на транспорта“ по смисъла на член 58, параграф 1 ДФЕС. Поради това такава услуга трябва да бъде изключена от приложното поле на член 56 ДФЕС, на Директива 2006/123 и на Директива 2000/31“.

От друга страна, по дело Star Taxi App решението на Съда е, че предоставяната от Star Taxi App посредническа онлайн услуга представлява „добавка“ към вече съществуваща услуга, която добавка не е от съществено значение за предоставянето на основната (таксиметрова транспортна) услуга и не може да се счита за неразделна част от основната (таксиметрова) транспортна услуга: в този случай свързването на професионалните таксиметрови шофьори с техните клиенти представлява услуга на информационното общество.

(20)  По дело Crono Service scarl и др., Anitrav – Associazione Nazionale Imprese Trasporto Viaggiatori/Roma Capitale and Regione Lazio (решение от 13 февруари 2014 г., съединени дела C-419/12 и C-420/12, EU:C:2014:81) Съдът постановява, че не е компетентен да даде отговор на преюдициалните запитвания, отправени от италиански съд относно съвместимостта на италианските правила относно наеманите за частни цели превозни средства с член 49 от ДФЕС и поради това не се произнася по същество по делото.

(21)  Договор за функционирането на Европейския съюз (ОВ C 202, 7.6.2016 г., стр. 47); Договор за Европейския съюз (OВ C 202, 7.6.2016 г., стр. 13).

(22)  Решение на Съда от 20 декември 2017 г., Asociacion Profesional Elite Taxi/Uber, дело C-434/15, точки 44—47.

(23)  Вж. решението на Съда от 21 септември 2006 г., Kraus/Land Baden-Württemberg, дело C-19/92, EU:C:1993:125, точка 32, решението на Съда от 1 юни 2010 г., Blanco Pérez и Chao Gómez, съединени дела C-570/07 и C-571/07, EU:C:2010:300, (наричани по-нататък „Blanco Pérez“) точка 53. Понятието за ограничение обхваща приетите от държава членка мерки, които, макар да се прилагат без разлика, засягат достъпа до пазара на предприятията от други държави членки и по този начин нарушават търговията вътре в Съюза (вж. в този смисъл решение Grupo Itevelesa, дело C-168/14, точка 67, решение SOA Nazionale Costruttori, дело C-327/12, ЕС:C:2013:827, точка 45 и цитираната съдебна практика).

(24)  Вж. решение Blanco Pérez, съединени дела C-570/07 и C-571/07, точка 64.

(25)  Свободата да се подбират и отказват клиенти, предоставена от законодателството на държавите членки, трябва да се разграничава от въпроса дали шофьорите на наеманите за частни цели превозни средства по някакъв начин биват обезсърчавани от дружествата за коли под наем с шофьор да отказват клиенти.

(26)  Вж. решение Blanco Pérez, съединени дела C-570/07 и C-571/07, точка 53 и сл.:

„53. В съответствие с постоянната съдебна практика ограничение по смисъла на член 49 ДФЕС представлява всяка национална мярка, която — макар и приложима без дискриминация с оглед на гражданството — може да затрудни или да направи по-малко привлекателно упражняването от гражданите на Съюза на гарантираната от Договора свобода на установяване (вж. в този смисъл Решение от 14 октомври 2004 г. по дело Комисия/Нидерландия, C-299/02, Recueil, стр. I-9761, точка 15 и Решение от 21 април 2005 г. по дело Комисия/Гърция, C-140/03, Recueil, стр. I-3177, точка 27).

54. В тази категория по-специално попада национална правна уредба, която подчинява установяването на предприятие от друга държава членка на получаването на предварително разрешение, тъй като същата може да възпрепятства упражняването от това предприятие на свободата на установяване, като му попречи да упражнява свободно дейността си чрез постоянен обект. Всъщност, от една страна, споменатото предприятие рискува да понесе допълнителните административни и финансови тежести, които предполага издаването на подобно разрешение. От друга страна, системата с предварително разрешение изключва от упражняването на дейност като самостоятелно заето лице икономически оператори, които не отговарят на предварително определени изисквания, чието спазване е условие за издаването на разрешението (вж. в този смисъл Решение по дело Hartlauer, посочено по-горе, точки 34 и 35)“.

(27)  Вж. решение Blanco Pérez, съединени дела C-570/07 и C-571/07, точка 64.

(28)  Вж. по-горе, бележка под линия 25.

(29)  Освен това изискванията, свързани с разпознаваемостта на превозните средства, наемани на улицата и от стоянка, биха могли евентуално да бъдат обосновани с оглед на безопасността на пътниците.

(30)  Вж. решение Blanco Pérez, съединени дела C-570/07 и C-571/07, точка 53 и сл.

(31)  Днес правилото за връщане в гаража продължава да съществува в някои държави членки, макар и в променени варианти. В доклада си от 2020 г. Международният транспортен форум на ОИСР предложи да бъдат намалени празните курсове на превозните средства, за да се подобрят екологичните характеристики на наеманите за частни цели превозни средства.

(32)  Във връзка с обединяването на пътници вж. ОИСР — Международен транспортен форум,
  „

  Assessing the Environmental Performance of New Mobility“ („Оценка на екологичните показатели на новата мобилност“) (https://www.itf-oecd.org/good-to-go-environmental-performance-new-mobility); Transport & Environment (T&E), Europe’s giant „ taxi “ company: is Uber part of the problem or the solution? (Гигантската „таксиметрова“ компания на Европа: Uber част от проблема ли е или от решението?) (https://www.transportenvironment.org/press/uber-adds-pollution-and-traffic-european-cities-too); Shaheen, S., Lazarus, J., Caicedo, J., Bayen, A., To Pool or Not to Pool? Understanding the Time and Price Tradeoffs of OnDemand Ride Users – Opportunities, Challenges, and Social Equity Considerations for Policies to Promote Shared-Ride Services (Да се обединяваме или да не се обединяваме? Разбиране на компромисите по отношение на времето и цената, които трябва да правят потребителите на пътувания по заявка — възможности, предизвикателства и съображения за социална справедливост на политиките за насърчаване на услугите за споделени пътувания)(https://doi.org/10.7922/G2862DRF); Schaller, B., Can sharing a ride make for less traffic? Evidence from Uber and Lyft and implications for cities (Може ли споделянето на пътуване да намали трафика? Данни от Uber и Lyft и последици за градовете), в: Transport Policy 102 (2021 г.) 1–10, (https://www.sciencedirect.com/science/article/pii/S0967070X20309525?via%3Dihub); Diao, M., Kong, H., Zhao, H., Impacts of transportation network companies on urban mobility (Въздействия на дружествата в транспортната мрежа върху градската мобилност), в: nature sustainability (https://doi.org/10.1038/s41893-020-00678-z).

(33)  Вж. за Брюксел проучването на Deloitte (2020 г.) „Sociaal-economische studie van de sector van het bezoldigde personenvervoer in het Brusselse Hoofdstedelijke Gewest“: https://mobilite-mobiliteit.brussels/sites/default/files/2021-02/Sociaal-economische%20studie%20van%20het%20bezoldigd%20personenvervoer%20in%20Brussel.pdf; вж. за Берлин статията във вестник Berliner Morgenpost от 18 февруари 2021 г.: https://www.morgenpost.de/berlin/article231594211/Zahl-der-Mietwagen-von-Uber-und-Co-nimmt-stark-zu.html.

(34)  https://www.eltis.org/mobility-plans/sump-guidelines.

(35)  Понятието „мобилността като услуга“ означава интегрирането на различни форми на транспортни услуги в една услуга за мобилност, достъпна по заявка. За да отговори на исканията на клиентите, операторът на мобилността като услуга осигурява разнообразни варианти за превоз, независимо дали те са под формата на обществен транспорт, споделяне на пътуване/автомобил/велосипед, такси или кола под наем/лизинг или комбинация от тях. Интеграторът на мобилността като услуга събира и интегрира данните от доставчиците на услуги за мобилност. За потребителя мобилността като услуга предлага добавена стойност чрез използването на едно приложение за осигуряване на достъп до мобилност, с един канал за плащане вместо множество операции за продажба и плащане на билети.

---

IV Информация

ИНФОРМАЦИЯ ОТ ИНСТИТУЦИИТЕ, ОРГАНИТЕ, СЛУЖБИТЕ И АГЕНЦИИТЕ НА ЕВРОПЕЙСКИЯ СЪЮЗ

Съвет

| 4.2.2022 | BG | Официален вестник на Европейския съюз | C 62/11 |
| --- | --- | --- | --- |

4.2.2022

BG

Официален вестник на Европейския съюз

C 62/11

---

Известие на вниманието на лицата, групите и образуванията, включени в списъка съгласно членове 2, 3 и 4 от Обща позиция 2001/931/ОВППС на Съвета за прилагането на специални мерки за борба с тероризма, актуализирана с Решение (ОВППС) 2022/152 на Съвета, и член 2, параграф 3 от Регламент (ЕО) No 2580/2001 на Съвета относно специалните ограничителни мерки за борба с тероризма, насочени срещу определени лица и образувания, прилаган с Регламент за изпълнение (ЕС) 2022/147 на Съвета

(2022/C 62/02)

На вниманието на посочените по-горе лица, групи и образувания, включени в списъка, съдържащ се в Решение (ОВППС) 2022/152 на Съвета (1) и Регламент за изпълнение (ЕС) 2022/147 на Съвета (2), се предоставя следната информация.

Съветът на Европейския съюз смята, че основанията за включването на лицата, групите и образуванията в посочения по-горе списък съгласно членове 2, 3 и 4 от Обща позиция 2001/931/ОВППС на Съвета (3) за прилагането на специални мерки за борба с тероризма и член 2, параграф 3 от Регламент (ЕО) No 2580/2001 на Съвета (4) относно специалните ограничителни мерки за борба с тероризма, насочени срещу определени лица и образувания, са все още валидни. По тази причина Съветът реши тези лица, групи и образувания да останат в списъка.

Регламент (ЕО) No 2580/2001 предвижда замразяване на всички средства, други финансови активи и икономически ресурси, принадлежащи на засегнатите лица, групи и образувания, и забранява прякото или непрякото предоставяне на тяхно разположение на средства, други финансови активи и икономически ресурси.

На засегнатите лица, групи и образувания се обръща внимание, че могат да подадат искане до компетентните органи на съответната(ите) държава(и) членка(и) от списъка в приложението към регламента, за да получат разрешение да използват замразените средства за основни нужди или за специфични плащания в съответствие с член 5, параграф 2 от същия регламент.

Засегнатите лица, групи и образувания могат да се обърнат към Съвета с искане да получат изложението на основанията за запазването на имената им в посочения по-горе списък (освен ако то вече не им е предоставено). Тези искания се изпращат на следния адрес:

| Council of the European Union (Attn: COMET designations) |
| --- |
| Rue de la Loi/Wetstraat 175 |
| 1048 Brussels |
| BELGIUM |

Council of the European Union (Attn: COMET designations)

Rue de la Loi/Wetstraat 175

1048 Brussels

BELGIUM

Електронна поща: sanctions@consilium.europa.eu

Засегнатите лица, групи и образувания могат по всяко време да подадат искане до Съвета на посочения по-горе адрес, заедно с необходимата придружаваща документация, за преразглеждане на решението имената им да бъдат включени в списъка и да продължат да фигурират в него. Тези искания ще бъдат разглеждани при получаването им. Във връзка с това на засегнатите лица, групи и образувания се обръща внимание, че Съветът извършва периодичен преглед на списъка в съответствие с член 1, параграф 6 от Обща позиция 2001/931/ОВППС. За да бъдат разгледани при следващия преглед, исканията следва да бъдат подадени до 11 март 2022 г.

На засегнатите лица, групи и образувания се обръща внимание за възможността тяхното посочване да бъде оспорено пред Общия съд на Европейския съюз в съответствие с условията, предвидени в член 263, четвърта и шеста алинея от Договора за функционирането на Европейския съюз.

---

(1)  ОВ L 25, 4.2.2022 г., стр. 13.

(2)  ОВ L 25, 4.2.2022 г., стр. 1.

(3)  ОВ L 344, 28.12.2001 г., стр. 93.

(4)  ОВ L 344, 28.12.2001 г., стр. 70.

---

| 4.2.2022 | BG | Официален вестник на Европейския съюз | C 62/13 |
| --- | --- | --- | --- |

4.2.2022

BG

Официален вестник на Европейския съюз

C 62/13

---

Известие на вниманието на субектите на данни, включени в списъка на лицата, групите и образуванията съгласно членове 2, 3 и 4 от Обща позиция 2001/931/ОВППС на Съвета за прилагането на специални мерки за борба с тероризма, актуализирана с Решение (ОВППС) 2022/152 на Съвета, и член 2, параграф 3 от Регламент (ЕО) No 2580/2001 на Съвета относно специалните ограничителни мерки за борба с тероризма, насочени срещу определени лица и образувания, прилаган с Регламент за изпълнение (ЕС) 2022/147 на Съвета

(2022/C 62/03)

На вниманието на субектите на данни се предоставя следната информация в съответствие с член 16 от Регламент (ЕС) 2018/1725 на Европейския парламент и на Съвета (1).

Правното основание за извършваното обработване на данни е Обща позиция 2001/931/ОВППС на Съвета (2), актуализирана с Решение (ОВППС) 2022/152 на Съвета (3), и Регламент (ЕО) No 2580/2001 на Съвета (4), прилаган с Регламент за изпълнение (ЕС) 2022/147 на Съвета (5).

Администратор на обработването на данни е Съветът на Европейския съюз, който се представлява от генералния директор на RELEX (Външни отношения) в Генералния секретариат на Съвета, а отделът, на който е възложено обработването на данните, е RELEX.1., с който можете да се свържете на адрес:

| Council of the European Union |
| --- |
| General Secretariat |
| RELEX.1. Horizontal and Global Affairs |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |

Council of the European Union

General Secretariat

RELEX.1. Horizontal and Global Affairs

Rue de la Loi/Wetstraat 175

1048 Bruxelles/Brussel

BELGIQUE/BELGIË

Е-mail: sanctions@consilium.europa.eu

Целта на обработването на данните е съставяне и актуализиране на списъка на лицата, по отношение на които се прилагат ограничителни мерки в съответствие с Обща позиция 2001/931/ОВППС, актуализирана с Решение (ОВППС) 2022/152, и Регламент (ЕО) No 2580/2001, прилаган с Регламент за изпълнение (ЕС) 2022/147.

Субектите на данни са физическите лица, които отговарят на критериите за включване в списъка, определени в Обща позиция 2001/931/ОВППС и Регламент (ЕО) No 2580/2001.

Събраните лични данни включват данни, необходими за точната идентификация на съответното лице, изложението на основанията и всички други данни, свързани с тях.

Събраните лични данни могат да се предоставят при необходимост на Европейската служба за външна дейност и на Комисията.

Без да се засягат ограниченията съгласно член 25 от Регламент (ЕС) 2018/1725, упражняването на правата на субектите на данни, като правото на достъп, както и правото на коригиране и на възражение, ще бъде осигурено в съответствие с Регламент (ЕС) 2018/1725.

Личните данни се съхраняват пет години след датата на заличаването на субекта на данните от списъка на лицата, по отношение на които се прилагат ограничителни мерки, или след като срокът на мярката е изтекъл, или за периода на съдебното производство, в случай че е даден ход на съдебно производство.

Без да се засягат които и да било средства за съдебна, административна или извънсъдебна защита, субектите на данни имат право да подадат жалба до Европейския надзорен орган по защита на данните в съответствие с Регламент (ЕС) 2018/1725

---

(1)  ОВ L 295, 21.11.2018 г., стр. 39.

(2)  ОВ L 344, 28.12.2001 г., стр. 93.

(3)  ОВ L 25, 4.2.2022 г., стр. 13.

(4)  ОВ L 344, 28.12.2001 г., стр. 70.

(5)  ОВ L 25, 4.2.2022 г., стр. 1.

---

V Становища

ПРОЦЕДУРИ, СВЪРЗАНИ С ИЗПЪЛНЕНИЕТО НА ПОЛИТИКАТА В ОБЛАСТТА НА КОНКУРЕНЦИЯТА

Европейска комисия

| 4.2.2022 | BG | Официален вестник на Европейския съюз | C 62/14 |
| --- | --- | --- | --- |

4.2.2022

BG

Официален вестник на Европейския съюз

C 62/14

---

Предварително уведомление за концентрация

(Дело M.10562 – CARLYLE / WARBURG PINCUS / DURAVANT)

Дело кандидат за опростена процедура

(текст от значение за ЕИП)

(2022/C 62/04)

1.

Настоящото уведомление засяга следните предприятия:

| — | The Carlyle Group („Carlyle“, САЩ), |
| --- | --- |

—

The Carlyle Group („Carlyle“, САЩ),

| — | Warburg Pincus LLC („Warburg Pincus“, САЩ), |
| --- | --- |

—

Warburg Pincus LLC („Warburg Pincus“, САЩ),

| — | Duravant LLC („Duravant“, САЩ), под контрола на Warburg Pincus. |
| --- | --- |

—

Duravant LLC („Duravant“, САЩ), под контрола на Warburg Pincus.

Предприятие Carlyle и предприятие Warburg Pincus ще придобият по смисъла на член 3, параграф 1, буква б) от Регламента за сливанията съвместен контрол над предприятие Duravant.

Концентрацията се извършва посредством покупка на дружествен дял от Warburg Pincus чрез договор за покупко-продажба на дружествени дялове.

2.

| — | за Carlyle: глобално дружество за алтернативно управление на активи, сред които фондове, които инвестират по света в три инвестиционни сектора: i) глобални частни капиталови инвестиции (включително корпоративни частни капиталови инвестиции, недвижими имоти и фондове на основата на природни ресурси); ii) глобален кредит (включително ликвидни кредити, неликвидни кредити и кредити за реални активи); и iii) инвестиционни решения (програма за фонд на фондовете за частни капиталови инвестиции, включително дейности на първични фондове, дейности на вторични фондове и свързани съвместни инвестиционни дейности), |
| --- | --- |

—

за Carlyle: глобално дружество за алтернативно управление на активи, сред които фондове, които инвестират по света в три инвестиционни сектора: i) глобални частни капиталови инвестиции (включително корпоративни частни капиталови инвестиции, недвижими имоти и фондове на основата на природни ресурси); ii) глобален кредит (включително ликвидни кредити, неликвидни кредити и кредити за реални активи); и iii) инвестиционни решения (програма за фонд на фондовете за частни капиталови инвестиции, включително дейности на първични фондове, дейности на вторични фондове и свързани съвместни инвестиционни дейности),

| — | за Warburg Pincus: глобално дружество за частни капиталови инвестиции, управляващо дружества, които извършват дейност в различни сектори, включително потребителски, промишлени и бизнес услуги, |
| --- | --- |

—

за Warburg Pincus: глобално дружество за частни капиталови инвестиции, управляващо дружества, които извършват дейност в различни сектори, включително потребителски, промишлени и бизнес услуги,

| — | за Duravant: производство и доставка на оборудване за преработка и логистика за дружества, работещи по-специално в хранително-вкусовия сектор и в секторите на електронната търговия и дистрибуцията, както и свързаните с тях предложения за следпродажбено обслужване (включително части, монтаж и поддръжка). |
| --- | --- |

—

за Duravant: производство и доставка на оборудване за преработка и логистика за дружества, работещи по-специално в хранително-вкусовия сектор и в секторите на електронната търговия и дистрибуцията, както и свързаните с тях предложения за следпродажбено обслужване (включително части, монтаж и поддръжка).

3.

В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.

4.

Забележките трябва да бъдат получени от Комисията не по-късно от 10 дни след датата на настоящата публикация. Моля, винаги посочвайте следния референтен номер:

M.10562 – CARLYLE / WARBURG PINCUS / DURAVANT

Забележки могат да се изпращат до Комисията по електронна поща, по факс или по пощата. Моля, използвайте координатите за връзка по-долу:

Електронна поща: COMP-MERGER-REGISTRY@ec.europa.eu

Факс +32 22964301

Пощенски адрес:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  ОВ L 24, 29.1.2004 г., стр. 1 („Регламент за сливанията“).

1

(2)  ОВ C 366, 14.12.2013 г., стр. 5.

2

---

| 4.2.2022 | BG | Официален вестник на Европейския съюз | C 62/16 |
| --- | --- | --- | --- |

4.2.2022

BG

Официален вестник на Европейския съюз

C 62/16

---

Предварително уведомление за концентрация

(Дело M.10480 — GOLDMAN SACHS / NN INVESTMENT PARTNERS HOLDING)

Дело кандидат за опростена процедура

(текст от значение за ЕИП)

(2022/C 62/05)

1.

Настоящото уведомление засяга следните предприятия:

| — | The Goldman Sachs Group Inc. („Goldman Sachs“, САЩ), |
| --- | --- |

—

The Goldman Sachs Group Inc. („Goldman Sachs“, САЩ),

| — | NN Investment Partners Holdings N.V (2). („NNIP“, Нидерландия), под контрола на NN Group N.V. (Нидерландия). |
| --- | --- |

—

NN Investment Partners Holdings N.V (2). („NNIP“, Нидерландия), под контрола на NN Group N.V. (Нидерландия).

Предприятие Goldman Sachs ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие NNIP.

Концентрацията се извършва посредством покупка на дялове (акции).

2.

| — | Goldman Sachs е дружество за глобално инвестиционно банкиране, управление на ценни книжа и инвестиции, |
| --- | --- |

—

Goldman Sachs е дружество за глобално инвестиционно банкиране, управление на ценни книжа и инвестиции,

| — | NNIP е дъщерно дружество за управление на активи на установеното в Нидерландия застрахователно дружество NN Group N.V. |
| --- | --- |

—

NNIP е дъщерно дружество за управление на активи на установеното в Нидерландия застрахователно дружество NN Group N.V.

3.

В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (3) следва да се отбележи, че това дело би могло да бъде разгледано по процедурата, посочена в Известието.

4.

Забележките трябва да бъдат получени от Комисията не по-късно от 10 дни след датата на настоящата публикация. Моля, винаги посочвайте следния референтен номер:

M.10480 – GOLDMAN SACHS / NN INVESTMENT PARTNERS HOLDING

Забележки могат да се изпращат до Комисията по факс, по електронна поща или по пощата. Моля, използвайте координатите за връзка по-долу:

Електронна поща: COMP-MERGER-REGISTRY@ec.europa.eu

Факс +32 22964301

Пощенски адрес:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIQUE/BELGIË |

European Commission

Directorate-General for Competition

Merger Registry

1049 Bruxelles/Brussel

BELGIQUE/BELGIË

---

(1)  OВ L 24, 29.1.2004, стp. 1 („Регламент за сливанията“).

1

(2)  Включително едноличен контрол над NN Investment Partners Funds Corporation (Poland SA) и съвместен контрол с Venn Partner Service Limited над Venn Hypotheken (Netherlands BV).

2

(3)  ОВ C 366, 14.12.2013 г., стр. 5.

3

---

ДРУГИ АКТОВЕ

Европейска комисия

| 4.2.2022 | BG | Официален вестник на Европейския съюз | C 62/18 |
| --- | --- | --- | --- |

4.2.2022

BG

Официален вестник на Европейския съюз

C 62/18

---

Публикуване на заявление за одобрение на изменение, което не е несъществено, в продуктовата спецификация съгласно член 50, параграф 2, буква а) от Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни

(2022/C 62/06)

Настоящата публикация предоставя право на възражение срещу заявлението за изменение в съответствие с член 51 от Регламент (ЕС) No 1151/2012 на Европейския парламент и на Съвета (1) в срок от три месеца от датата на нейното публикуване.

ЗАЯВЛЕНИЕ ЗА ОДОБРЕНИЕ НА ИЗМЕНЕНИЕ, КОЕТО НЕ Е НЕСЪЩЕСТВЕНО, В ПРОДУКТОВАТА СПЕЦИФИКАЦИЯ НА ЗАЩИТЕНИ НАИМЕНОВАНИЯ ЗА ПРОИЗХОД/ЗАЩИТЕНИ ГЕОГРАФСКИ УКАЗАНИЯ

Заявление за одобрение на изменение в съответствие с член 53, параграф 2, първа алинея от Регламент (ЕС) No 1151/2012

„RADICCHIO DI VERONA“

ЕС No: PGI-IT-0670-AM01 — 30 юни 2021 г.

ЗНП ( ) ЗГУ (X)

1.   Група заявител и законен интерес

| Consorzio per la tutela e la valorizzazione del Radicchio di Verona I.G.P. [Консорциум за защита и популяризиране на ЗГУ „Radicchio di Verona“] |
| --- |
| Via Sommacampagna, 63/H |
| 37137 VERONA — VR (Италия) |
| Електронна поща: consorzio@radicchiodiverona.it |
| сертифицирана Електронна поща: consorzioradicchio@legalmail.it |

Consorzio per la tutela e la valorizzazione del Radicchio di Verona I.G.P. [Консорциум за защита и популяризиране на ЗГУ „Radicchio di Verona“]

Via Sommacampagna, 63/H

37137 VERONA — VR (Италия)

Електронна поща: consorzio@radicchiodiverona.it

сертифицирана Електронна поща: consorzioradicchio@legalmail.it

Consorzio per la tutela e la valorizzazione del Radicchio di Verona I.G.P. има право да подаде заявление за изменение съгласно член 13, параграф 1 от Указ No 12511 на Министерството на политиката в областта на земеделието, храните и горското стопанство от 14 октомври 2013 г.

2.   Държава членка или трета държава

Италия

3.   Рубрика от продуктовата спецификация, която подлежи на изменение/изменения

| ☐ | Наименование на продукта |
| --- | --- |

☐

Наименование на продукта

| ☒ | Описание на продукта |
| --- | --- |

☒

Описание на продукта

| ☐ | Географски район |
| --- | --- |

☐

Географски район

| ☐ | Доказателство за произход |
| --- | --- |

☐

Доказателство за произход

| ☒ | Метод на производство |
| --- | --- |

☒

Метод на производство

| ☐ | Връзка |
| --- | --- |

☐

Връзка

| ☒ | Етикетиране |
| --- | --- |

☒

Етикетиране

| ☒ | Други: посочване на контролния орган |
| --- | --- |

☒

Други: посочване на контролния орган

4.   Вид на изменението/измененията

| ☒ | Изменение на продуктовата спецификация на регистрирано ЗНП или ЗГУ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012. |
| --- | --- |

☒

Изменение на продуктовата спецификация на регистрирано ЗНП или ЗГУ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012.

| ☐ | Изменение на продуктовата спецификация на регистрирано ЗНП или ЗГУ, за което не е публикуван единен (или равностоен на него) документ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012. |
| --- | --- |

☐

Изменение на продуктовата спецификация на регистрирано ЗНП или ЗГУ, за което не е публикуван единен (или равностоен на него) документ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) No 1151/2012.

5.   Изменение/изменения

Описание на продукта

| — | Характеристики на продукта: член 2, пета алинея, първа част от изречението от продуктовата спецификация:

  главите от „tipo precoce“ [„ранна“ разновидност] са с тегло 150—350 g всяка, а главите от „tipo tardivo“ [„късна“ разновидност] са с тегло 100—300 g всяка;

  се изменя, както следва:

  главите от „tipo precoce“ [„ранна“ разновидност] са с тегло 150—350 g всяка, а главите от „tipo tardivo“ [„късна“ разновидност] са с тегло 50—300 g всяка;

  Променящият се климат постепенно принуждава производителите на ЗГУ „Radicchio di Verona“ да използват — по-специално за tipo tardivo — стари клонoви линии, които са доказали способността си в по-голяма степен да се адаптират към новите климатични условия в района на производство. Въпреки че са с по-малко тегло, отгледаните от тези стари клонови линии цикории притежават всички органолептични характеристики на продукта със ЗГУ „Radicchio di Verona“. Следователно минималното тегло на главите цикория от tipo tardivo е намалено на 50 g, за да се отчете фактът, че от тези стари клонови линии се добиват цикории с по-малко тегло.
  Това изменение е направено също и в точка 3.2, второ тире, първа част от изречението от публикувания единен документ. |
| --- | --- |

—

Характеристики на продукта: член 2, пета алинея, първа част от изречението от продуктовата спецификация:

главите от „tipo precoce“ [„ранна“ разновидност] са с тегло 150—350 g всяка, а главите от „tipo tardivo“ [„късна“ разновидност] са с тегло 100—300 g всяка;

се изменя, както следва:

главите от „tipo precoce“ [„ранна“ разновидност] са с тегло 150—350 g всяка, а главите от „tipo tardivo“ [„късна“ разновидност] са с тегло 50—300 g всяка;

Променящият се климат постепенно принуждава производителите на ЗГУ „Radicchio di Verona“ да използват — по-специално за tipo tardivo — стари клонoви линии, които са доказали способността си в по-голяма степен да се адаптират към новите климатични условия в района на производство. Въпреки че са с по-малко тегло, отгледаните от тези стари клонови линии цикории притежават всички органолептични характеристики на продукта със ЗГУ „Radicchio di Verona“. Следователно минималното тегло на главите цикория от tipo tardivo е намалено на 50 g, за да се отчете фактът, че от тези стари клонови линии се добиват цикории с по-малко тегло.

Това изменение е направено също и в точка 3.2, второ тире, първа част от изречението от публикувания единен документ.

| — | Характеристики на продукта: пета алинея, втора част от изречението и шеста алинея, първо изречение:

  той се предлага на пазара със запазена неотрязана малка, но видима част от главния корен, която е дълга не повече от 4 cm и има диаметър, пропорционален на размерите на главата.


  В готово за консумация състояние, освен че трябва да притежава горните типични характеристики, продуктът със ЗГУ „Radicchio di Verona“ трябва да бъде точно и грижливо оформен, с измита и почистена глава и главен корен, както и да бъде с равномерни размери и дължина на главата и на малката част от корена, оставаща към всяка глава.

  се изменя, както следва:

  „tipo tardivo“ може да се предлага на пазара със запазена неотрязана малка, но видима част от главния корен (която е дълга не повече от 4 cm) и има диаметър, пропорционален на размерите на главата.


  В готово за консумация състояние, освен че трябва да притежава горните типични характеристики, продуктът със ЗГУ „Radicchio di Verona“ трябва да бъде точно и грижливо оформен, с измита и почистена глава и главен корен (ако е налице), както и да бъде с равномерни размери и дължина на главата и на всяка малка част от главния корен, оставаща към главата.

  Тези изменения са свързани с премахването на изискването за прибиране на реколтата от цикории със запазена неотрязана част от главния корен, оставаща към главата (вж. измененията в точка „Метод на производство“).
  Тези изменения са направени също и в точка 3.2, съответно последната алинея и първото изречение на предпоследната алинея от единния документ.
  В края на член 2 от продуктовата спецификация и на точка 3.2 от единния документ се вмъква нова алинея, в която се посочва:

  „Radicchio di Verona“ може да бъде представян като пресен нарязан продукт.

  Това допълнение е необходимо, за да се уточни начинът на представяне на готовия за консумация продукт (вж. измененията в член 5 от продуктовата спецификация относно методите на производство). |
| --- | --- |

—

Характеристики на продукта: пета алинея, втора част от изречението и шеста алинея, първо изречение:

той се предлага на пазара със запазена неотрязана малка, но видима част от главния корен, която е дълга не повече от 4 cm и има диаметър, пропорционален на размерите на главата.

В готово за консумация състояние, освен че трябва да притежава горните типични характеристики, продуктът със ЗГУ „Radicchio di Verona“ трябва да бъде точно и грижливо оформен, с измита и почистена глава и главен корен, както и да бъде с равномерни размери и дължина на главата и на малката част от корена, оставаща към всяка глава.

се изменя, както следва:

„tipo tardivo“ може да се предлага на пазара със запазена неотрязана малка, но видима част от главния корен (която е дълга не повече от 4 cm) и има диаметър, пропорционален на размерите на главата.

В готово за консумация състояние, освен че трябва да притежава горните типични характеристики, продуктът със ЗГУ „Radicchio di Verona“ трябва да бъде точно и грижливо оформен, с измита и почистена глава и главен корен (ако е налице), както и да бъде с равномерни размери и дължина на главата и на всяка малка част от главния корен, оставаща към главата.

Тези изменения са свързани с премахването на изискването за прибиране на реколтата от цикории със запазена неотрязана част от главния корен, оставаща към главата (вж. измененията в точка „Метод на производство“).

Тези изменения са направени също и в точка 3.2, съответно последната алинея и първото изречение на предпоследната алинея от единния документ.

В края на член 2 от продуктовата спецификация и на точка 3.2 от единния документ се вмъква нова алинея, в която се посочва:

„Radicchio di Verona“ може да бъде представян като пресен нарязан продукт.

Това допълнение е необходимо, за да се уточни начинът на представяне на готовия за консумация продукт (вж. измененията в член 5 от продуктовата спецификация относно методите на производство).

Метод на производство

| — | Член 5, първа алинея от продуктовата спецификация:

  Създаването на насажденията от ЗГУ „Radicchio di Verona“ става чрез сеитба на семената директно в полето или чрез разсаждане на отгледани в разсадници поници. Сеитбата на „tipo precoce“ трябва да стане между 1 и 20 юли, а на „tipo tardivo“ — между 21 юли и 15 август. Ако се използва разсаждане, пониците ще бъдат засадени 20 дни след съответните периоди на сеитба, посочени по-горе.

  се изменя, както следва:

  Създаването на насажденията от ЗГУ „Radicchio di Verona“ става чрез сеитба на семената директно в полето или чрез разсаждане на отгледани в разсадници поници. Сеитбата на „tipo precoce“ трябва да стане между 1 и 31 юли, а на „tipo tardivo“ — между 21 юли и 31 август. Ако се използва разсаждане, пониците могат да бъдат засадени до 20 дни след съответните периоди на сеитба, посочени по-горе.

  Поради промените в климатичните условия, иновациите в технологиите и процесите в разсадниците и стопанствата, както и текущата масова и клонова селекция за целите на запазване в стопанствата на семена, периодите на сеитба и разсаждане постепенно са се удължили, преди всичко за да се гарантира, че продуктът запазва типичните за ЗГУ „Radicchio di Verona“ органолептични характеристики през целия сезон на продажби на цикория. Коригиран е също и периодът на засаждане на пониците, за да се осигури необходимата степен на гъвкавост в случай на неблагоприятни атмосферни условия по време на разсаждането.
  Тези изменения са направени също и в точка 3.2, първо тире, втора част от изречението и второ тире, втора част от изречението от единния документ. |
| --- | --- |

—

Член 5, първа алинея от продуктовата спецификация:

Създаването на насажденията от ЗГУ „Radicchio di Verona“ става чрез сеитба на семената директно в полето или чрез разсаждане на отгледани в разсадници поници. Сеитбата на „tipo precoce“ трябва да стане между 1 и 20 юли, а на „tipo tardivo“ — между 21 юли и 15 август. Ако се използва разсаждане, пониците ще бъдат засадени 20 дни след съответните периоди на сеитба, посочени по-горе.

се изменя, както следва:

Създаването на насажденията от ЗГУ „Radicchio di Verona“ става чрез сеитба на семената директно в полето или чрез разсаждане на отгледани в разсадници поници. Сеитбата на „tipo precoce“ трябва да стане между 1 и 31 юли, а на „tipo tardivo“ — между 21 юли и 31 август. Ако се използва разсаждане, пониците могат да бъдат засадени до 20 дни след съответните периоди на сеитба, посочени по-горе.

Поради промените в климатичните условия, иновациите в технологиите и процесите в разсадниците и стопанствата, както и текущата масова и клонова селекция за целите на запазване в стопанствата на семена, периодите на сеитба и разсаждане постепенно са се удължили, преди всичко за да се гарантира, че продуктът запазва типичните за ЗГУ „Radicchio di Verona“ органолептични характеристики през целия сезон на продажби на цикория. Коригиран е също и периодът на засаждане на пониците, за да се осигури необходимата степен на гъвкавост в случай на неблагоприятни атмосферни условия по време на разсаждането.

Тези изменения са направени също и в точка 3.2, първо тире, втора част от изречението и второ тире, втора част от изречението от единния документ.

| — | В член 5, втора алинея се заличават думите „през юли“.
  По-дългият период на сеитба/разсаждане означава, че трябва да се направят промени и в периода на производство на семена, тъй като за да бъдат те достатъчно узрели и да осигурят добра кълняемост, трябва да е възможно, по-специално за селекциите от „късни“ разновидности, реколтата от семената да се прибира по-късно от посочения в текущата версия период — а именно юли. |
| --- | --- |

—

В член 5, втора алинея се заличават думите „през юли“.

По-дългият период на сеитба/разсаждане означава, че трябва да се направят промени и в периода на производство на семена, тъй като за да бъдат те достатъчно узрели и да осигурят добра кълняемост, трябва да е възможно, по-специално за селекциите от „късни“ разновидности, реколтата от семената да се прибира по-късно от посочения в текущата версия период — а именно юли.

| — | Член 5, шеста алинея:

  За цикориите „Radicchio di Verona“ от разновидност „tipo tardivo“ при прибиране на реколтата трябва да се осигури запазването на голяма част от главния корен (поне 8 cm). За цикориите от разновидност „tipo precoce“ прибирането на реколтата може да започне на 1 октомври, а за тези от разновидност „tipo tardivo“ — на 15 декември.

  се изменя, както следва:

  За „Radicchio di Verona“ от разновидност „tipo tardivo“ при прибиране на реколтата може да се запази неотрязана част от главния корен, която да остане към главата. За цикориите от разновидност „tipo precoce“ прибирането на реколтата може да започне на 15 септември, а за тези от разновидност „tipo tardivo“ — на 15 декември.

  Тези изменения са свързани с използването на разсаждане при отглеждането на насажданията. Заради съвременните селскостопански техники, които включват използването на по-малки количества пестициди и хербициди, и с цел да защитят инвестициите си, стопанствата изоставят директната сеитба, а практиката на разсаждане на отгледани в разсадници поници е станала почти повсеместна. Този вариант прави възможно също така изтеглянето на производството: фактът, че първите етапи от цикъла на растеж се извършват в разсадници, означава, че прибирането на реколтата може да стане по-рано. Въпреки че спомага за оптимизиране на производството, това също означава, че развитието на корените на растенията би могло да създаде условия за по-влакнеста структура, с риск главният им корен да не достигне необходимите размери в момента на прибиране на реколтата, което евентуално би могло да е проблематично при цикориите от разновидност tipo tardivo.
  Тези изменения са направени също и в точка 3.2, първо тире, втора част от изречението и второ тире, втора и трета част от изречението от единния документ. |
| --- | --- |

—

Член 5, шеста алинея:

За цикориите „Radicchio di Verona“ от разновидност „tipo tardivo“ при прибиране на реколтата трябва да се осигури запазването на голяма част от главния корен (поне 8 cm). За цикориите от разновидност „tipo precoce“ прибирането на реколтата може да започне на 1 октомври, а за тези от разновидност „tipo tardivo“ — на 15 декември.

се изменя, както следва:

За „Radicchio di Verona“ от разновидност „tipo tardivo“ при прибиране на реколтата може да се запази неотрязана част от главния корен, която да остане към главата. За цикориите от разновидност „tipo precoce“ прибирането на реколтата може да започне на 15 септември, а за тези от разновидност „tipo tardivo“ — на 15 декември.

Тези изменения са свързани с използването на разсаждане при отглеждането на насажданията. Заради съвременните селскостопански техники, които включват използването на по-малки количества пестициди и хербициди, и с цел да защитят инвестициите си, стопанствата изоставят директната сеитба, а практиката на разсаждане на отгледани в разсадници поници е станала почти повсеместна. Този вариант прави възможно също така изтеглянето на производството: фактът, че първите етапи от цикъла на растеж се извършват в разсадници, означава, че прибирането на реколтата може да стане по-рано. Въпреки че спомага за оптимизиране на производството, това също означава, че развитието на корените на растенията би могло да създаде условия за по-влакнеста структура, с риск главният им корен да не достигне необходимите размери в момента на прибиране на реколтата, което евентуално би могло да е проблематично при цикориите от разновидност tipo tardivo.

Тези изменения са направени също и в точка 3.2, първо тире, втора част от изречението и второ тире, втора и трета част от изречението от единния документ.

| — | Член 5, осма алинея, първо изречение:

  За „Radicchio di Verona“ от разновидност „tipo tardivo“ е необходим последващ допълнителен етап — форсиране-избелване, при което цикориите се събират хоризонтално струпани на купчини директно на полето, във вече изградени в стопанството полиетиленови тунели, или в складове.

  се изменя, както следва:

  За „Radicchio di Verona“ от разновидност „tipo tardivo“ е необходим последващ допълнителен етап — форсиране-избелване, при което цикориите се събират директно на полето, в полиетиленови тунели, или в складове.

  Развитието на технологиите, задължителните здравни правила и най-вече променящите се климатични условия карат производителите, по избор или по необходимост, да изоставят традиционния метод на форсиране-избелване, при който цикориите се струпват на купчини директно на полето. Форсирането на цикориите чрез струпването им на полето може да причини проблеми при меки зими, като дори да компрометира добива и качеството. Въпреки че все още е възможно използването им, някои техники за форсиране-избелване вече не са от ключово значение за получаването на хрупкавостта, наситеното тъмночервено оцветяване и леко горчивия вкус, типични за „Radicchio di Verona“. Чрез внимателен контрол на условията по отношение на светлина, влажност и температура на полето или в склада, производителите могат да пресъздадат необходимите условия за продължаване на развитието на растенията, като се мобилизират резервните вещества, натрупани в корена, което от своя страна предизвиква преобразуване на намиращите се в листата вещества, а също и осигурява подходящ краен продукт — т.e. продукт, който отговаря на изискванията за пускане на пазара, качество и органолептични характеристики, както и на профила на цикориите със ЗГУ „Radicchio di Verona“. |
| --- | --- |

—

Член 5, осма алинея, първо изречение:

За „Radicchio di Verona“ от разновидност „tipo tardivo“ е необходим последващ допълнителен етап — форсиране-избелване, при което цикориите се събират хоризонтално струпани на купчини директно на полето, във вече изградени в стопанството полиетиленови тунели, или в складове.

се изменя, както следва:

За „Radicchio di Verona“ от разновидност „tipo tardivo“ е необходим последващ допълнителен етап — форсиране-избелване, при което цикориите се събират директно на полето, в полиетиленови тунели, или в складове.

Развитието на технологиите, задължителните здравни правила и най-вече променящите се климатични условия карат производителите, по избор или по необходимост, да изоставят традиционния метод на форсиране-избелване, при който цикориите се струпват на купчини директно на полето. Форсирането на цикориите чрез струпването им на полето може да причини проблеми при меки зими, като дори да компрометира добива и качеството. Въпреки че все още е възможно използването им, някои техники за форсиране-избелване вече не са от ключово значение за получаването на хрупкавостта, наситеното тъмночервено оцветяване и леко горчивия вкус, типични за „Radicchio di Verona“. Чрез внимателен контрол на условията по отношение на светлина, влажност и температура на полето или в склада, производителите могат да пресъздадат необходимите условия за продължаване на развитието на растенията, като се мобилизират резервните вещества, натрупани в корена, което от своя страна предизвиква преобразуване на намиращите се в листата вещества, а също и осигурява подходящ краен продукт — т.e. продукт, който отговаря на изискванията за пускане на пазара, качество и органолептични характеристики, както и на профила на цикориите със ЗГУ „Radicchio di Verona“.

| — | В член 5, девета алинея, в частта относно окончателното оформяне на главния корен се добавят думите „ако е налице“.
  Това е редакционна промяна, свързана с изменението в член 5, шеста алинея. |
| --- | --- |

—

В член 5, девета алинея, в частта относно окончателното оформяне на главния корен се добавят думите „ако е налице“.

Това е редакционна промяна, свързана с изменението в член 5, шеста алинея.

| — | В края на член 5 от продуктовата спецификация и точка 3.5 от единния документ се вмъква нова алинея, в която се посочва:

  След посочените по-горе дейности по опаковане цикорията със ЗГУ „Radicchio di Verona“ може да бъде преработена като пресен нарязан продукт. Не са предвидени ограничения преработката да се извършва в района на производство.

  В резултат на това изменение е възможно цикорията със ЗГУ „Radicchio di Verona“ да бъде преработена като пресен нарязан продукт, тъй като потребителите все по-често искат да купуват по-лесни за употреба продукти. |
| --- | --- |

—

В края на член 5 от продуктовата спецификация и точка 3.5 от единния документ се вмъква нова алинея, в която се посочва:

След посочените по-горе дейности по опаковане цикорията със ЗГУ „Radicchio di Verona“ може да бъде преработена като пресен нарязан продукт. Не са предвидени ограничения преработката да се извършва в района на производство.

В резултат на това изменение е възможно цикорията със ЗГУ „Radicchio di Verona“ да бъде преработена като пресен нарязан продукт, тъй като потребителите все по-често искат да купуват по-лесни за употреба продукти.

Опаковка и етикетиране

| — | Следният текст от член 8 от продуктовата спецификация:

  Продуктът със ЗГУ „Radicchio di Verona“ трябва да се предлага за продажба в запечатани опаковки от някой от посочените по-долу видове, които са в съответствие със законодателството на ЕС:


  подложки, изработени от картон и/или дърво и/или синтетичен материал;


  кошници, изработени от картон и/или дърво и/или синтетичен материал;


  опаковки с размери 30 cm x 40 cm, изработени от картон и/или дърво и/или синтетичен материал;


  опаковки с размери 30 cm x 50 cm, изработени от картон и/или дърво и/или синтетичен материал;


  опаковки с размери 40 cm x 60 cm, изработени от картон и/или дърво и/или синтетичен материал;


  мрежички с тегло 0,5 kg, 1 kg или 1,5 kg.


  Всяка опаковка трябва да съдържа само един пласт от продукта и да е запечатана по такъв начин, че да не може да бъде отворена, без да бъде счупен печатът.

  се изменя, както следва:

  Продуктът със ЗГУ „Radicchio di Verona“ трябва да се предлага за продажба в съдове, пригодени за контакт с храни, с общо тегло максимум до 10 kg.


  Всеки съд трябва да бъде запечатан по начин, който прави подправянето невъзможно.


  За продажби на дребно в опаковки с нетно тегло над 2 kg продуктът може да бъде изваждан от съдовете, при което те се разпечатват, и да се продава в насипно състояние на крайните потребители.


  Продуктите, които подлежат на преработка, може да се предлагат за продажба в подходящи съдове, всеки с тегло максимум до 250 kg.

  Основанията за това искане за предоставяне на много по-голяма свобода на избор при спазване на действащото законодателство са разнообразните нужди на потребителите, и по-специално на големите търговци на дребно, постоянните технологични иновации и използването на нови материали — по отношение както на дизайна, така и на използването на съединения, които са биоразградими, компостируеми и т.н. — в сектора от хранително-вкусовата промишленост, занимаващ се с обработка и опаковане на пресни плодове и зеленчуци. Освен това поисканите увеличения на вместимостта на подлежащите на сертифициране съдове за съхранение на цикории за консумация и за преработка се обосновават с необходимостта от ограничаване на отпадъците и намаляване на транспортните и логистичните разходи, особено за продуктите, предназначени за по-нататъшна преработка (пресни нарязани продукти и охладени топлинно обработени продукти).
  Добавя се изискването за запечатване на опаковките, предназначени за продажба на крайните клиенти, с цел да се гарантира произходът на продукта и да бъде очевидно, ако е имало манипулиране.
  Въпреки че големите търговци на дребно понастоящем използват предимно касетки за многократна употреба (от видовете IFCO, STECO и т.н.), което намалява количеството опаковки за еднократна употреба, това също налага добавянето на възможност за счупване на печата и изваждане на цикориите от касетките с цел продажба в насипно състояние на крайните потребители.
  Не е необходимо съдовете с предназначени за преработка цикории със ЗГУ „Radicchio di Verona“ да се запечатват, тъй като продуктът, който те съдържат, ще бъде допълнително преработен и след това опакован в съответствие с правилата.
  И накрая, поради всички горепосочени причини, вече не е възможно да се изисква продуктът да бъде подреждан в съдовете само на един пласт и това правило трябва да бъде премахнато.
  Тези изменения са направени също и в първа алинея, второ изречение, в списъка, който следва след тази алинея, както и в точка 3.6, втора алинея от единния документ. |
| --- | --- |

—

Следният текст от член 8 от продуктовата спецификация:

Продуктът със ЗГУ „Radicchio di Verona“ трябва да се предлага за продажба в запечатани опаковки от някой от посочените по-долу видове, които са в съответствие със законодателството на ЕС:

подложки, изработени от картон и/или дърво и/или синтетичен материал;

кошници, изработени от картон и/или дърво и/или синтетичен материал;

опаковки с размери 30 cm x 40 cm, изработени от картон и/или дърво и/или синтетичен материал;

опаковки с размери 30 cm x 50 cm, изработени от картон и/или дърво и/или синтетичен материал;

опаковки с размери 40 cm x 60 cm, изработени от картон и/или дърво и/или синтетичен материал;

мрежички с тегло 0,5 kg, 1 kg или 1,5 kg.

Всяка опаковка трябва да съдържа само един пласт от продукта и да е запечатана по такъв начин, че да не може да бъде отворена, без да бъде счупен печатът.

се изменя, както следва:

Продуктът със ЗГУ „Radicchio di Verona“ трябва да се предлага за продажба в съдове, пригодени за контакт с храни, с общо тегло максимум до 10 kg.

Всеки съд трябва да бъде запечатан по начин, който прави подправянето невъзможно.

За продажби на дребно в опаковки с нетно тегло над 2 kg продуктът може да бъде изваждан от съдовете, при което те се разпечатват, и да се продава в насипно състояние на крайните потребители.

Продуктите, които подлежат на преработка, може да се предлагат за продажба в подходящи съдове, всеки с тегло максимум до 250 kg.

Основанията за това искане за предоставяне на много по-голяма свобода на избор при спазване на действащото законодателство са разнообразните нужди на потребителите, и по-специално на големите търговци на дребно, постоянните технологични иновации и използването на нови материали — по отношение както на дизайна, така и на използването на съединения, които са биоразградими, компостируеми и т.н. — в сектора от хранително-вкусовата промишленост, занимаващ се с обработка и опаковане на пресни плодове и зеленчуци. Освен това поисканите увеличения на вместимостта на подлежащите на сертифициране съдове за съхранение на цикории за консумация и за преработка се обосновават с необходимостта от ограничаване на отпадъците и намаляване на транспортните и логистичните разходи, особено за продуктите, предназначени за по-нататъшна преработка (пресни нарязани продукти и охладени топлинно обработени продукти).

Добавя се изискването за запечатване на опаковките, предназначени за продажба на крайните клиенти, с цел да се гарантира произходът на продукта и да бъде очевидно, ако е имало манипулиране.

Въпреки че големите търговци на дребно понастоящем използват предимно касетки за многократна употреба (от видовете IFCO, STECO и т.н.), което намалява количеството опаковки за еднократна употреба, това също налага добавянето на възможност за счупване на печата и изваждане на цикориите от касетките с цел продажба в насипно състояние на крайните потребители.

Не е необходимо съдовете с предназначени за преработка цикории със ЗГУ „Radicchio di Verona“ да се запечатват, тъй като продуктът, който те съдържат, ще бъде допълнително преработен и след това опакован в съответствие с правилата.

И накрая, поради всички горепосочени причини, вече не е възможно да се изисква продуктът да бъде подреждан в съдовете само на един пласт и това правило трябва да бъде премахнато.

Тези изменения са направени също и в първа алинея, второ изречение, в списъка, който следва след тази алинея, както и в точка 3.6, втора алинея от единния документ.

| — | В член 8, трета алинея се заличават термините „тегло“ и „срок на годност“.
  В съответствие със законодателството на ЕС относно пресните плодове и зеленчуци (като ЗГУ „Radicchio di Verona“) се счита за необходимо да се премахне изискването на етикетите винаги да се посочват теглото и срокът на годност, тъй като използването на тези данни варира според вида опаковка съгласно Регламент (ЕС) No 1169/2011 и приложенията към него.
  Тези изменения са направени също и в точка 3.7, първа алинея от единния документ. |
| --- | --- |

—

В член 8, трета алинея се заличават термините „тегло“ и „срок на годност“.

В съответствие със законодателството на ЕС относно пресните плодове и зеленчуци (като ЗГУ „Radicchio di Verona“) се счита за необходимо да се премахне изискването на етикетите винаги да се посочват теглото и срокът на годност, тъй като използването на тези данни варира според вида опаковка съгласно Регламент (ЕС) No 1169/2011 и приложенията към него.

Тези изменения са направени също и в точка 3.7, първа алинея от единния документ.

| — | Член 8, четвърта алинея, второ изречение:

  В зависимост от това кой от гореспоменатите видове опаковки се използва, графичният знак — показан по-долу с кодовете Pantone на цветовете, които трябва да се използват — може да бъде с един от следните размери:







  — | 28 mm x 21 mm |
| --- | --- | --- |

—

Член 8, четвърта алинея, второ изречение:

В зависимост от това кой от гореспоменатите видове опаковки се използва, графичният знак — показан по-долу с кодовете Pantone на цветовете, които трябва да се използват — може да бъде с един от следните размери:

—

28 mm x 21 mm

| — | 60 mm x 48 mm |
| --- | --- |

—

60 mm x 48 mm

| — | 105 mm x 85 mm |
| --- | --- |

—

105 mm x 85 mm

| — | 150 mm x 120 mm |
| --- | --- |

—

150 mm x 120 mm

се изменя, както следва:

Графичният знак — показан по-долу с кодовете Pantone на цветовете, които трябва да се използват — трябва да бъде с размер най-малко 28 mm x 21 mm.

Като се има предвид графичната сложност на знака, е взето решение да се заличат различните формати, които преди това са били установени, и да се посочи само минимален размер, за да няма проблеми с видимостта, особено при отпечатването върху някои видове опаковки.

Други

Контролен орган

| — | Член 7 се заменя със следното:

  Съответствието с продуктовата спецификация се проверява от контролен орган в съответствие с членове 36 и 37 от Регламент (EС) No 1151/2012 на Съвета.


  Данните за контакт на контролния орган са, както следва: CSQA Certificazioni s.r.l., Via San Gaetano n. 74, 36016 Thiene (VI), Италия; Тел. +39 445313011; Факс +39 445313070; Електронна поща: csqa@csqa.it; сертифицирана Електронна поща: csqa@legalmail.it.

  Изменението се състои в актуализиране на препратките към нормативната уредба и посочване на контролния орган, отговарящ за проверките. |
| --- | --- |

—

Член 7 се заменя със следното:

Съответствието с продуктовата спецификация се проверява от контролен орган в съответствие с членове 36 и 37 от Регламент (EС) No 1151/2012 на Съвета.

Данните за контакт на контролния орган са, както следва: CSQA Certificazioni s.r.l., Via San Gaetano n. 74, 36016 Thiene (VI), Италия; Тел. +39 445313011; Факс +39 445313070; Електронна поща: csqa@csqa.it; сертифицирана Електронна поща: csqa@legalmail.it.

Изменението се състои в актуализиране на препратките към нормативната уредба и посочване на контролния орган, отговарящ за проверките.

ЕДИНЕН ДОКУМЕНТ

„RADICCHIO DI VERONA“

ЕС No: PGI-IT-0670-AM01 — 30 юни 2021 г.

ЗНП ( ) ЗГУ (Х)

1.   Наименование/наименования [на знп или згу]

„Radicchio di Verona“

2.   Държава членка или трета държава

Италия

3.   Описание на селскостопанския продукт или храната

3.1.   Вид продукт

Клас 1.6 Плодове, зеленчуци и зърнени храни, пресни или преработени

3.2.   Описание на продукта, за който се отнася наименованието в точка 1

ЗГУ „Radicchio di Verona“ обозначава цикории от сорт „Rossa di Verona“, tipo precoce [„ранна“ разновидност] или tipo tardivo [„късна“ разновидност], вид intybus, род Cichorium, семейство Сложноцветни.

Растенията със ЗГУ „Radicchio di Verona“ имат цели приседнали листа с гладка неназъбена периферия, които са извити навътре в горната част. Благодарение на ниските температури през зимата листата получават характерното си наситено тъмночервено оцветяване и, разположени на слоеве плътно един до друг, придават на главата типичната ѝ стегната сърцевидна форма. Основните листни жилки са силно развити и бели на цвят.

„Radicchio di Verona“ се среща като tipo precoce [„ранна“ разновидност] и tipo tardivo [„късна“ разновидност]. Техните характеристики са следните:

| — | tipo precoce: главата е с тегло 150—350 g, сеитбата се извършва между 1 и 31 юли, а прибирането на реколтата започва на 15 септември, като готовата продукция от един хектар не надвишава 13 тона; |
| --- | --- |

—

tipo precoce: главата е с тегло 150—350 g, сеитбата се извършва между 1 и 31 юли, а прибирането на реколтата започва на 15 септември, като готовата продукция от един хектар не надвишава 13 тона;

| — | tipo tardivo: главата е с тегло 50—300 g, сеитбата се извършва между 21 юли и 31 август, а прибирането на реколтата започва на 15 декември, като готовата продукция от един хектар не надвишава 11 тона; при прибиране на реколтата може да се запази неотрязана част от главния корен, която да остане към главата, като е необходим последващ допълнителен етап — форсиране-избелване, при което листата придобиват характерната си хрупкавост и леко горчив вкус. |
| --- | --- |

—

tipo tardivo: главата е с тегло 50—300 g, сеитбата се извършва между 21 юли и 31 август, а прибирането на реколтата започва на 15 декември, като готовата продукция от един хектар не надвишава 11 тона; при прибиране на реколтата може да се запази неотрязана част от главния корен, която да остане към главата, като е необходим последващ допълнителен етап — форсиране-избелване, при което листата придобиват характерната си хрупкавост и леко горчив вкус.

В готово за консумация състояние, освен че трябва да притежава горните типични характеристики, продуктът със ЗГУ „Radicchio di Verona“ трябва да бъде точно и грижливо оформен, с измита и почистена глава и главен корен (ако е налице), както и да бъде с равномерни размери и дължина на главата и на всяка малка част от главния корен, оставаща към главата. Освен това главата трябва да бъде плътна на външен вид и затворена в горната си част, с леко овална форма и с много ясни и разгърнати жилки на листата. Листата са с яркочервен цвят, без изпъстряне. Главната жилка на листа е чисто бяла до основата. Главите трябва да са цели, здрави (затова не се допускат продукти, засегнати от гниене или влошаване на качеството, което ги прави негодни за консумация), със свеж външен вид, без паразити и причинени от тях повреди, с повърхностна влажност в нормални граници и без чужд мирис и/или вкус.

Цикориите от разновидност „tipo tardivo“ могат да се предлагат на пазара със запазена неотрязана малка, но видима част от главния корен, която е дълга не повече от 4 cm и има диаметър, пропорционален на размерите на главата.

ЗГУ „Radicchio di Verona“ може да бъде представян като пресен нарязан продукт.

3.3.   Фуражи (само за продукти от животински произход) и суровини (само за преработени продукти)

—

3.4.   Специфични етапи на производството, които трябва да бъдат осъществени в определения географски район

Дейностите по сеитба/разсаждане, прибиране на реколтата, форсиране-избелване, окончателно оформяне и измиване трябва да се извършват в производствения район, посочен в точка 4.

3.5.   Специфични правила за рязане, настъргване, опаковане и др. на продукта, за който се отнася регистрираното наименование

Продуктът със ЗГУ „Radicchio di Verona“ трябва да се опакова в определения район, тъй като транспортът и прекомерните манипулации могат да доведат до омекване и увяхване на главата, влошавайки по този начин качеството на продукта.

Продуктът със ЗГУ „Radicchio di Verona“ трябва да се предлага за продажба в съдове, пригодени за контакт с храни, с общо тегло максимум до 10 kg.

Всеки съд трябва да бъде запечатан по начин, който прави подправянето невъзможно.

За продажби на дребно в опаковки с нетно тегло над 2 kg продуктът може да бъде изваждан от съдовете, при което те се разпечатват, и да се продава в насипно състояние на крайните потребители.

Продуктите, които подлежат на преработка, може да се предлагат за продажба в подходящи съдове, всеки с тегло максимум до 250 kg.

След посочените по-горе дейности по опаковане, цикорията със ЗГУ „Radicchio di Verona“ може да бъде преработена като пресен нарязан продукт. Не са предвидени ограничения преработката да се извършва в района на производство.

3.6.   Специфични правила за етикетиране на продукта, за който се отнася регистрираното наименование

Върху етикета на опаковката трябва ясно и четливо да са посочени името, фирменото наименование и адресът на опаковчика, датата и мястото на опаковане и всички други необходими данни, предвидени в националното законодателство или в законодателството на ЕС.

Графичният знак се състои от 3 сърцевини на „Radicchio di Verona“ заедно с линии и една синя лента, които символизират съответно арената на Верона и река Адидже като отражение на географския произход.

Image 1

Забранява се добавянето към наименованието ЗГУ „Radicchio di Verona“ на какъвто и да е вид качествени определения, освен предвидените в настоящия единен документ. Допуска се да бъде посочено името и местоположението на стопанството, където е отгледан продуктът. Допуска се също използване на графичен знак за идентифициране на предприятието.

Думите „Radicchio di Verona IGP“ (ЗГУ „Radicchio di Verona“) трябва да бъдат изписани с букви със значително по-голям шрифт от този на използваните за всяка друга информация букви.

4.   Определяне на географския район

ЗГУ „Radicchio di Verona“ се произвежда в изброените по-долу общини, като всички от тях се намират в регион Veneto:

Trevenzuolo, Salizzole, Nogara, Concamarise, Sanguinetto, Cerea, Casaleone, Legnago, Minerbe, Roveredo di Guà, Cologna Veneta, Veronella, Arcole, Zimella, Isola della Scala, Bovolone, Bevilacqua, S. Pietro di Morubio, Roverchiara, Gazzo Veronese, Sorgà, Erbè, Oppeano, Isola Rizza, Albaredo d’Adige, Pressana, Villa Bartolomea, Castagnaro, Terrazzo, Boschi S. Anna, Angiari и Bonavigo в провинция Verona;

Asigliano Veneto, Pojana Maggiore, Noventa Vicentina, Campiglia dei Berici, Agugliaro, Sossano, Villaga, Albettone, Orgiano, Alonte, Lonigo, Barbarano Vicentino и San Germano dei Berici в провинция Vicenza;

Casale di Scodosia, Castelbaldo, Masi, Megliadino S. Fidenzio, Megliadino S. Vitale, Merlara, Montagnana, Ospedaletto Euganeo, Saletto, S. Margherita d’Adige, Lozzo Atestino и Urbana в провинция Padova.

5.   Връзка с географския район

Районът, в който се отглежда ЗГУ „Radicchio di Verona“, има песъчливи и богати на органични вещества почви, които са дълбоки, отцедливи, хладни и плодородни. Особено благоприятният за производството климат е континентален, с много горещо и задушно лято и студена и мъглива зима, с широк диапазон на годишните температури и оскъдни, макар и добре разпределени през цялата година валежи от дъжд.

Специфичните характеристики, които отличават ЗГУ „Radicchio di Verona“ от другите продукти в същата търговска категория, са особената хрупкавост на листата му, наситеният червен цвят и леко горчивият вкус.

ЗГУ „Radicchio di Verona“ има дългогодишна и утвърдена репутация. Отглеждането му за търговски цели започва в началото на XX в., макар че се отглежда в broli (градски градини) още от края на XVIII в. Фигурира в земеделското проучване на Jaccini от 1882 г. (том 5, част I). Отглеждан е във веронските високи равнини между редовете от овощни дръвчета и лози. „Radicchio di Verona“ се споменава и в Monografia della provincia di Verona от Regio Prefetto Conte Luigi Sormano Moretti (Флоренция, 1911 г.).

В книгата си Cucina Veneta (1980 г.) Giovanni Rorato описва цикориите така: „...като цветя на масата. Няма съмнение, че Veneto се е доказал като идеален дом за цикорията, защото точно тук това насаждение е особено обичано от векове, макар че специализираното ѝ отглеждане и селекция датират от края на XIX в. Днес във Veneto са създадени чрез селекция разнообразни видове цикория: червена цикория от Treviso, пъстра цикория от Castelfranco, „Radicchio di Chioggia“, „Radicchio di Verona“ (също и червена) и накрая „Radicchio variegato di Lusia“ от Polesine...“.

„Radicchio di Verona“ има безспорна репутация, за чието утвърждаване допринася използването на продукта като основна съставка в много традиционни рецепти от Venetо (омлет с цикория, капелети от кестени със сос от орехи и цикория, фаготини от цикория и др.).

Плътната сърцевина, хрупкавите листа и неповторимият леко горчив вкус несъмнено са свързани с околната среда в района на производство. Тези органолептични характеристики се дължат именно на континенталния климат, ниските температури през зимата и характера на песъчливите почви, които са богати на органични вещества, дълбоки, отцедливи, хладни и плодородни.

Чрез труда на многобройни поколения местни жители, както и на техните умения и изобретателност, и непрекъснатото търсене и прилагане на традиционни и специфични методи за отглеждане, цикорията „Radicchio di Verona“ си е спечелила репутация, за която свидетелства по-специално специализираната земеделска и научна литература и която е призната в търговски аспект.

Препратка към публикуваната продуктова спецификация

(член 6, параграф 1, втора алинея от настоящия регламент)

Пълният текст на продуктовата спецификация е достъпен на следния уебсайт: http://www.politicheagricole.it/flex/cm/pages/ServeBLOB.php/L/IT/IDPagina/3335

или:

чрез директно търсене от началната страница на уебсайта на Министерството на политиката в областта на земеделието, храните и горското стопанство (www.politicheagricole.it), като се избере рубриката „Qualità“ (горе вдясно на екрана), след това — „Prodotti DOP IGP STG“ (отстрани вляво на екрана) и накрая — „Disciplinari di Produzione all’esame dell’UE“.

---

(1)  OВ L 343, 14.12.2012 г., стр. 1.

---